
Beszélnünk kell a rasszizmusról. És cselekednünk kell. Ha megvan hozzá az akaratunk, 
mindig tudunk irányt változtatni. Örömömre szolgál, hogy egy olyan társadalomban élhetek, 
amely elítéli a rasszizmust. De nem szabad itt megállnunk. Európai Uniónk jelmondata: 

,, Egyesülve a sokféleségben". Feladatunk, hogy megfeleljünk e jelmondatnak, és valóra 
váltsuk értelmét. 


Ursula von der Leyen elnök (az Európai Parlamentben 2020. június 17-én tartott beszéd) 


1. Bevezetés: az , Egyesülve a sokféleségben” megvalósítása 


Habár az Európai Unióban (EU) tilos a faji vagy etnikai származáson! alapuló 
megkülönböztetés, társadalmunkban ez a jelenség továbbra is tapasztalható. Nem elég csupán 
elítélnünk a rasszizmust, hanem aktívan fel kell lépnünk ellene. 


A rasszizmus? sokféleképpen károsítja a társadalmat. Ez a legközvetlenebb módon azt jelenti, 
hogy számos, Európában élő embernek kell hátrányos megkülönböztetéssel szembenéznie, 
ami érinti emberi méltóságát, életlehetőségeit, jólétét és jóllétét, valamint gyakran személyes 
biztonságát is. A hátrányos megkülönböztetés egyben azt is jelenti, hogy elmulasztják 
tiszteletben tartani az alapvető európai értékeket. Az EU-ban mindenki számára lehetővé kell 
tenni, hogy faji? vagy etnikai! származásától függetlenül élvezze alapvető jogait és 
szabadságait, és egyenlő mértékben vegyen részt a társadalomban. Társadalmi, politikai és 
gazdasági erőnk a sokféleségben való egységünkből fakad — a rasszizmus mindannyiunkat 
gyengíti. Az EU többet tehet annak érdekében, hogy mindenki számára biztosítsa az egyenlő 
bánásmódot és az egyenlőséget, és többet is kell tennie. 


Most eljött az ideje a szembenézésnek. Az európaiak több mint fele úgy véli, hogy hazájában 
széles körben elterjedt az ilyen típusú megkülönböztetés". Az egyenlőséggel kapcsolatos 
értékeink és a meggyökeresedett rasszizmus valósága közötti konfliktust nem lehet figyelmen 
kívül hagyni: erre határozott emlékeztetőként szolgál a globális , Black Lives Matter" 
mozgalom. Eljött az ideje annak, hogy elismerjük a rasszizmus és a faji megkülönböztetés 
elterjedtségét és fellépjünk ellene, továbbá mérlegeljük, hogy mit tehetünk helyi, nemzeti, 
uniós és nemzetközi szinten. Az EU a sokszínűségen, valamint a pluralizmuson, a tolerancián 
és a megkülönböztetésmentességen alapuló társadalom előmozdítására épül: nemcsak 
felelősségtudatból kell cselekednünk, hanem értékeinkhez is hűnek kell lennünk. Az értékek 
megőrzése saját intézményünkben kezdődik. A Bizottság intézkedéseket fog hozni annak 
érdekében, hogy jelentősen javítsa a személyzeti sokszínűséget, és biztosítsa, hogy a 
munkakörnyezetben mindenki egyformán ki tudjon bontakozni és hozzájárulást tudjon 
nyújtani. 


A faji vagy etnikai származáson alapuló közvetlen és közvetett megkülönböztetést a személyek közötti, faji 
vagy etnikai származásra való tekintet nélküli egyenlő bánásmód elvének alkalmazásáról szóló, 2000. június 
29-i 2000/43/EK tanácsi irányelv (a továbbiakban: a faji egyenlőségről szóló irányelv) 2. cikke határozza 
meg. 

Az Európa Tanács Rasszizmus és Intolerancia Elleni Európai Bizottsága szerint a rasszizmus ,azt a 
meggyőződést jelenti, hogy a »faj«, a szín, a nyelv, a vallás, a nemzetiség, illetve a nemzeti vagy etnikai 
származás alapján indokolt egy személynek vagy személyek csoportjának megvetése, illetve egy személy 
vagy személyek csoportja felsőbbrendűségének fogalma". 

A , faji származás" kifejezés használata nem jelenti azon elméletek elfogadását, amelyek különböző emberi 
fajok létezésének megállapítására irányulnak. 

Az etnikai származás fogalmával kapcsolatban lásd: a 2015. július 16-i CHEZ Razpredelenie Bulgaria ítélet, 
C-83/14, EU:C:2015:480, 46. pont. 

Eurobarométer felmérés — Hátrányos megkülönböztetés az Európai Unióban, 2019. 


A rasszizmus különböző formákban nyilvánul meg. A legnyilvánvalóbbak az egyéni 
rasszizmus és a faji megkülönböztetés nyílt megnyilvánulásai. A hátrányos megkülönböztetés 
alapjaként túl gyakran alkalmazzák a faji vagy etnikai származást — a Covid19-világjárvány, 
illetve a terrortámadások utóhatása csak a legutóbbi olyan esetek, amelyekért igazságtalanul 
faji vagy etnikai kisebbséghez tartozó személyeket okolnak. Az ázsiai és afrikai származású 
emberek, a muszlimok, a zsidók és a romák egyaránt szenvedtek már az intolerancia miatt. 
Ugyanakkor a rasszizmus és a faji megkülönböztetés más, kevésbé kifejezett — például a 
tudattalan előítéleteken alapuló — formái szintén károsak lehetnek. A rasszista és a 
megkülönböztető magatartás beágyazódhat a szociális, pénzügyi és politikai intézményekbe, 
ami hatással van a hatalmi eszközökre és a szakpolitikai döntéshozatalra. Ez a strukturális 
rasszizmus fenntartja a polgárok útjában kizárólag faji vagy etnikai származásuk miatt álló 
akadályokat. A rasszizmus által érintett emberek nap mint nap érezhetik ennek a 
munkahelyekhez, az egészségügyi ellátáshoz, a lakhatáshoz, a finanszírozáshoz vagy az 
oktatáshoz való hozzáférésükre gyakorolt hatását, és tapasztalhatnak erőszakos eseteket. 


A rasszizmusnak különböző formái vannak — például a feketék elleni rasszizmus, a 
cigányellenesség, az antiszemitizmus és az ázsiaiak elleni rasszizmus —, amelyek valláshoz 
vagy meggyőződéshez kapcsolódnak, mint a muszlimok elleni gyűlölet. Mindegyikre igaz az, 
hogy egy személy értékét aláássák az előítéleteken alapuló sztereotípiák. A valláson vagy 
meggyőződésen kívül a rasszizmus máson — többek között nemen, szexuális irányultságon, 
életkoron és fogyatékosságon — alapuló, illetve a migránsokkal szembeni hátrányos 
megkülönböztetéssel és gyűlölettel is párosulhat. Ezt interszekcionálisé megközelítésen 
keresztül kell figyelembe venni. 


Az EU jogi eszközökkel és átfogó politikával rendelkezik a valódi egyenlőségközpontú Unió 
kiépítéséhez. Ennek megerősítése jelenleg folyik az egyenlőség meghatározott területein". A 
Bizottság ezeket a tematikus erőfeszítéseket egy átfogó stratégia előterjesztésével egészíti ki 
annak biztosítására, hogy az Európai Unió Alapjogi Chartáját hatékonyan alkalmazzák a 
tagállamokban, és hogy a Chartában foglalt jogok — köztük az egyenlőség és a 
megkülönböztetésmentesség — mindenki számára valósággá váljanak. 


Ez a cselekvési terv egy sor olyan intézkedést határoz meg, amelyek célja, hogy fokozzák a 
fellépést, hangsúlyosabbá tegyék a kisebbségi faji vagy etnikai háttérrel rendelkezők 
véleményét, valamint minden szinten összefogják az érintetteket a rasszizmus hatékonyabb 
kezelése és a rasszizmustól és megkülönböztetéstől mentes élet mindenki számára történő 
kialakítása érdekében. 


€ Az Európai Unió működéséről szóló szerződés (EUMSZ) 10. cikke szerint , politikái és tevékenységei 


meghatározása és végrehajtása során az Unió küzd mindenfajta nemen, faji vagy etnikai származáson, 
valláson vagy meggyőződésen, fogyatékosságon, életkoron vagy szexuális irányultságon alapuló 
megkülönböztetés ellen”. A Nemek Közötti Egyenlőség Európai Intézete az , interszekcionalitást" úgy 
határozza meg, mint , elemző eszközt annak tanulmányozására, megértésére és megválaszolására, hogy a 
nem és a társadalmi nem milyen interszekcióban áll más személyes jellemzőkkel/identitásokkal, és ezek az 
interszekciók hogyan járulnak hozzá a megkülönböztetés egyedi tapasztalataihoz”. Ez a meghatározás a 
hátrányos megkülönböztetés minden formájára egyaránt vonatkozik. 

Ezek közé tartozik „Az egyenlőségközpontú Unió: a 2020-2025 közötti időszakra szóló nemi 
esélyegyenlőségi stratégia" című közlemény (COM(2020) 152 final), amelyet ősszel a romák és az 
LMBTI+-személyek egyenlőségére irányuló célzott megközelítések követnek majd. Emellett 2020-ra 
tervezik az integrációról és a befogadásról szóló uniós cselekvési tervet, 2021-re a fogyatékossággal élők 
jogaira vonatkozó új stratégiát, valamint az antiszemitizmus elleni munkát. 


2. Rasszizmus az egyének körében — az embereknek és a társadalomnak 
okozott károk kezelése 

HAVE ALREADY FELT DISCRIMINATION 


Forrás: Az Európai Unió Alapjogi Ügynöksége (FRA, 2017a), Second European Union Minorities and 
Discrimination Survey — main results (Második felmérés az európai uniós kisebbségekről és a hátrányos 
megkülönböztetésről — főbb eredmények). 


Az Európai Unió Alapjogi Ügynöksége (FRA) számos felmérést végzett, amelyek rámutattak az EU- 
ban tapasztalható magas szintű hátrányos megkülönböztetésre". A felmérések az élet azon 
területeit is feltárták, ahol a leginkább érezhető a faji megkülönböztetés. 


A munkaerőpiaci hátrányos megkülönböztetés nemcsak az álláskeresés során jelent problémát, hanem 
a munkahelyen is, ahol a válaszadók 22 %-a érezte úgy, hogy etnikai származása vagy bevándorlói 
háttere miatt hátrányos megkülönböztetés érte. 


A lakás- vagy házbérlés, illetve -vásárlás során a hátrányos megkülönböztetés kiváltó oka volt a név 
(44 90), amelyet a bőrszín, illetve fizikai megjelenés (40 90) és az állampolgárság (22 90) követett. Az 
árukhoz és szolgáltatásokhoz (közigazgatás, tömegközlekedés, üzletek, éttermek stb.) való 
hozzáférés tekintetében a romák (28 90) és az észak-afrikai származásúak (27 90) tapasztalták a 
legmagasabb szintű hátrányos megkülönböztetést. Az egészségügyben kevésbé gyakori volt a faji 
megkülönböztetés (3 % az elmúlt évben), bár a különböző csoportok között jelentős különbségek 
vannak: a hátrányos megkülönböztetés a romák körében volt a legmagasabb (8 90), akiknek a várható 
élettartama ugyanakkor az általános népességhez képest alacsonyabb. 


A felmérés adatai azt is mutatják, hogy a megkérdezettek szerint faji megfontolások befolyásolják 
annak valószínűségét, hogy a rendőrök megállítják őket. A megkérdezettek 14 %-a mondta azt, 
hogy a rendőrök az elmúlt évben megállították őket, és ezek 40 %-a vélte úgy, hogy erre a legutóbbi 
alkalommal etnikai származásuk vagy bevándorlói hátterük miatt került sor. 


Összességében a válaszadók 3 %-a nyilatkozott úgy, hogy az elmúlt évben rasszista erőszakot 
tapasztalt, 24 %-uk pedig rasszista zaklatást tapasztalt ebben az időszakban”. A zsidó válaszadók 


8 A háttérmagyarázatban az FRA következő felmérései szerepelnek: Second European Union Minorities and 


Discrimination Survey — main results (Második felmérés az európai uniós kisebbségekről és a hátrányos 
megkülönböztetésről — főbb eredmények) (2017); Second European Union Minorities and Discrimination 
Survey. Muslims — Selected findings (Második felmérés az európai uniós kisebbségekről és a hátrányos 
megkülönböztetésről. Muszlimok — Válogatott megállapítások) (2017); Experiences and perceptions of 
antisemitism - Second survey on discrimination and hate crime against Jews in the EU (Antiszemitizmussal 
kapcsolatos tapasztalatok és arról alkotott felfogások — Második felmérés a zsidókkal szembeni hátrányos 
megkülönböztetésekről és gyűlölet-bűncselekményekről az Európai Unió tagállamaiban) (2018); Second 
European Union Minorities and Discrimination Survey Roma — Selected findings (Második felmérés az 
európai uniós kisebbségekről és a hátrányos megkülönböztetésről. Romák — Válogatott megállapítások) 
(2016); Being Black in the EU (Feketeként az EU-ban) (2018). 


FRA: Second European Union Minorities and Discrimination Survey — main results (Második felmérés az 


európai uniós kisebbségekről és a hátrányos megkülönböztetésről — főbb eredmények) (2017). 


közel fele (47 %-a) aggódott amiatt, hogy antiszemita verbális sértés vagy zaklatás áldozatává válik, 
míg több mint egyharmaduk (40 99) tart attól, hogy nyilvános helyen fizikai támadás éri őt". A 
gyűlöletkeltő erőszakról és zaklatásról azonban gyakran nem tesznek bejelentést. Az FRA afrikai 
származású személyekre vonatkozó felmérésének adatai például azt mutatják, hogy a rasszista erőszak 
áldozatainak közel kétharmada (64 90) nem jelentette be a rendőrségnek vagy más szervezetnek vagy 
szolgálatnak a legutóbbi incidenst". 


2.1. A rasszizmus és a faji megkülönböztetés elleni küzdelem jogszabályok révén: 
felülvizsgálat és fellépés 


A hátrányos megkülönböztetés, a rasszizmus, az idegengyűlölet és az intolerancia egyéb 
típusai elleni európai szintű fellépés jelenleg egy bevett uniós jogi kereten alapul, mégpedig a 
Szerződések számos rendelkezésén!?, valamint a megkülönböztetésmentesség és az 
egyenlőség általános elvein, amit az Európai Unió Alapjogi Chartája"? is megerősít. 


Miközben a rasszizmus elleni küzdelemhez számos területen van szükség határozott 
fellépésre, a törvény által nyújtott védelem kritikus fontosságú. A hátrányos 
megkülönböztetés elleni védelem átfogó rendszere mindenekelőtt a jogi keret hatékony 
érvényre juttatását követeli meg annak biztosítása érdekében, hogy az egyéni jogokat és 
kötelezettségeket a gyakorlatban is tiszteletben tartsák. Ez annak biztosítását is jelenti, hogy 
ne legyenek hézagok e védelem terén. A faji feszültségekre rávilágító közelmúltbeli 
események aggályokat vetettek fel a faji vagy etnikai alapú megkülönböztetés elleni jogi 
védelem hatékony végrehajtását illetően. Ez a bűnüldöző hatóságok és a kisebbségek közötti 
kapcsolathoz fűződő aggályokhoz is kapcsolódik (lásd alább a 2.2. szakaszt). 


A Bizottság átfogó értékelést végez majd a meglévő jogi keretre vonatkozóan annak 
megállapítása érdekében, hogy hogyan lehetne javítani a végrehajtást, a jogi keret továbbra is 
megfelel-e a célnak, és vannak-e megoldandó hiányosságok. Ez az értékelés az uniós 
jogszabályok átültetésének és végrehajtásának folyamatos nyomon követésén, különösen a 
tagállamokkal folytatott rendszeres párbeszéden és a faji egyenlőségről szóló irányelv 
végrehajtásáról szóló, a közeljövőben benyújtandó jelentésen alapul majd. Az érdekelt felek — 
különösen a rasszizmus és a faji megkülönböztetés által érintett személyek aggodalmait 
képviselő szereplők — visszajelzései szintén elengedhetetlenek lesznek annak 
meghatározásához, hogy milyen változtatásokra van szükség az uniós fellépés terjedelmének 
és hatásának maximalizálása érdekében. 


A faji egyenlőségről szóló irányelv és az egyenlőséggel foglalkozó szervek 


A faji egyenlőségről szóló irányelv!" több mint két évtizede alakítja a faji vagy etnikai 
származáson alapuló megkülönböztetéssel szembeni jogi védelmet. Az irányelv tiltja a faji 
vagy etnikai származáson alapuló közvetlen és közvetett megkülönböztetést a foglalkoztatás 
és a munkavégzés, az oktatás, a szociális védelem — beleértve az egészségügyi ellátást is —, a 
szociális kedvezmények, valamint a nyilvánosság számára elérhető árukhoz és 


FRA: Experiences and perceptions of antisemitism - Second survey on discrimination and hate crime against 

Jews in the EU (Antiszemitizmussal kapcsolatos tapasztalatok és arról alkotott felfogások — Második 

felmérés a zsidókkal szembeni hátrányos megkülönböztetésről és gyűlölet-bűncselekményekről az Európai 

Unió tagállamaiban) (2018). 

H FRA: Being Black in the EU (Feketeként az EU-ban, 2018). 

12 Az Európai Unióról szóló szerződés (EUSZ) 2. és 10. cikke, az EUMSZ 19. cikke és 67. cikkének (3) 
bekezdése. 

5 Különösen a 20. és 21. cikk. 

4 A Tanács 2000/43/EK irányelve. 


szolgáltatásokhoz, többek között a lakhatáshoz való hozzáférés, illetve azok nyújtása terén. 
Az elmúlt években a Bizottság megerősítette az irányelv végrehajtásának nyomon 
követését. Különös hangsúlyt kapott a roma gyermekekkel szembeni hátrányos 
megkülönböztetés az oktatásban. A Bizottság 2021-ben jelentést fog készíteni az irányelv 
alkalmazásáról!5, amit 2022-ig lehetőség szerint jogszabályok követnek majd. A jelentés 
értékelni fogja, hogy milyen tanulságokat kell levonni az irányelv végrehajtásából, és 
azonosítani fogja az esetleges hiányosságokat: a lehetséges új jogszabályokkal 
összefüggésben az egyik megvizsgálandó területet a bűnüldözés! jelenti. A jelentés továbbá 
információkkal szolgál majd a jelentős hatású kötelezettségszegési eljárások előnyben 
részesítésére irányuló folyamatos fellépéshez. 


Az irányelv értelmében valamennyi tagállamnak ki kell jelölnie egy szervet, amely független 
segítséget nyújt a megkülönböztetés áldozatainak, előmozdítja az egyenlőséget, független 
felméréseket végez, valamint független jelentéseket és ajánlásokat ad ki. Ezek az 
egyenlőséggel foglalkozó szervek nélkülözhetetlenek annak biztosításához, hogy a hátrányos 
megkülönböztetéssel szembesülő egyének és csoportok teljes mértékben élhessenek 
jogaikkal: e szerveknek képesnek kell lenniük arra, hogy hatékonyan ellássák az uniós 
jogszabályok által rájuk ruházott feladatokat. Az egyenlőséggel foglalkozó szervek hatáskörét 
és működését illetően azonban az uniós jog mérlegelési jogkört biztosít a tagállamok 
számára. Ez az egyenlőséggel foglalkozó nemzeti szervek között jelentős különbségeket 
eredményez, amelyeket a Bizottság 2018-ban az egyenlőséggel foglalkozó szervekre 
vonatkozó előírásokról szóló ajánlásban!” igyekezett enyhíteni. A 2021. évi jelentés fontos 
témája lesz az egyenlőséggel foglalkozó szervek szerepe és függetlensége, valamint az e 
szervek szerepének megerősítését célzó új jogszabályok esetleges szükségessége. 


A Bizottság továbbá ösztönzi a tagállamokat, hogy az egyenlőséggel foglalkozó szervekre 
vonatkozó előírásokról szóló bizottsági ajánlással és nemzeti eljárási szabályaikkal 
összhangban tegyenek lehetővé nemzeti szintű stratégiai peres eljárásokat!§. A stratégiai 
peres eljárások kulcsfontosságúak a közvélemény figyelmének felkeltése és az előrelépés 
szempontjából az emberi jogok egyértelműsítése és védelme terén. 


Jelenleg a hátrányos megkülönböztetés elleni uniós jogszabályok a foglalkoztatás, a szakmai 
képzés és a szakképzés területén túl csak a nemre és a faji vagy etnikai származásra 
vonatkoznak". Nincs olyan horizontális megközelítés, amely a hátrányos megkülönböztetés 
valamennyi alapjára kiterjedne. A hátrányos megkülönböztetés valamennyi formájával 
szembeni védelem hiányosságainak megszüntetése érdekében a Bizottság továbbra is 
ösztönözni fogja, hogy a Tanácsban elérjék a szükséges egyhangúság irányába történő 
előrelépést és elfogadják a személyek közötti, vallásra vagy meggyőződésre, 


Ezt a jelentést a foglalkoztatás és a munkavégzés során alkalmazott egyenlő bánásmód általános kereteinek 
létrehozásáról szóló, 2000. november 27-i 2000/78/EK tanácsi irányelvről szóló jelentéssel együtt fogják 
előterjeszteni. 

Lásd a bűnüldöző hatóságok általi hátrányos megkülönböztetésről szóló 2.2. szakaszt. 

A Bizottság (EU) 2018/951 ajánlása (2018. június 22.) az egyenlőséggel foglalkozó szervekre vonatkozó 
előírásokról. 

A stratégiai peres eljárást olyan megfelelő ügyek (, tesztügyek") kiválasztására használják, amelyek konkrét 
eredmény elérése érdekében bíróság elé kerülnek. A cél az, hogy ezek a bírósági eljárások pozitív, szélesebb 
körű hatást gyakoroljanak a jogszabályok és a szakpolitikák alakulására, és precedenst teremtsenek a hasonló 
ügyek kimenetelére vonatkozóan. 

A Tanács 2000/43/EK irányelve (2000. június 29.) a személyek közötti, faji- vagy etnikai származásra való 
tekintet nélküli egyenlő bánásmód elvének alkalmazásáról; a Tanács 2004/113/EK irányelve (2004. 
december 13.) a nők és férfiak közötti egyenlő bánásmód elvének az árukhoz és szolgáltatásokhoz való 
hozzáférés, valamint azok értékesítése, illetve nyújtása tekintetében történő végrehajtásáról. 


fogyatékosságra, életkorra vagy szexuális irányultságra való tekintet nélküli egyenlő 
bánásmód elvének alkalmazásáról szóló, 2008. évi bizottsági javaslatot”. 


A rasszizmus és idegengyűlölet elleni küzdelemről szóló kerethatározat és a rasszizmus 
elleni küzdelem egyéb jogi eszközei 


A rasszizmus és idegengyűlölet elleni, büntetőjogi eszközökkel történő küzdelemről 
szóló kerethatározat?! célja annak biztosítása, hogy a rasszizmus és az idegengyűlölet 
súlyos megnyilvánulásai tekintetében az EU egész területén hatékony, arányos és visszatartó 
erejű büntetések legyenek kiszabhatók. Ezen eszköz hatékony végrehajtása kulcsfontosságú 
annak biztosításához, hogy a gyülöletbeszédet és a gyűlölet-büncselekményeket hatékony 
büntetőjogi válaszlépések kövessék, valamint hogy a bűncselekmények áldozatait elismerjék 
és hatékony jogorvoslatban részesüljenek. A kerethatározatot az áldozatok jogairól szóló 
irányelv” egészíti ki, amelynek többek között az a célja, hogy igazságszolgáltatást, védelmet 
és támogatást biztosítson a gyűlölet-büncselekmények és a gyűlöletbeszéd áldozatainak. 


A Bizottság 2014 óta? követi nyomon a kerethatározatnak az uniós tagállamok 
jogrendszerébe való átültetését. Komoly aggályok merülnek fel azzal kapcsolatban, hogy a 
nemzeti büntető törvénykönyvek mennyire megfelelően nyilvánítják bűncselekménnyé a 
gyűlöletbeszédet és a gyülölet-büncselekményeket. A Bizottság prioritásként átfogó 
erőfeszítéseket fog tenni a kerethatározat Unió-szerte történő teljes körű és helyes 
átültetésének és végrehajtásának biztosítása érdekében — különösen azokban az esetekben, 
amikor a gyűlöletbeszéd fogalommeghatározását vagy a  gyűlölet-büncselekmények 
bűncselekménnyé nyilvánítását nem ültették át megfelelően a nemzeti jogba —, és szükség 
esetén kötelezettségszegési eljárásokat fog indítani. 


A rasszizmus online is megtapasztalható. A kerethatározat értelmében a tagállamoknak 
bűncselekménnyé kell nyilvánítaniuk a bőrszínen, valláson, származáson, illetve nemzeti, faji 
vagy etnikai származáson alapuló erőszakra vagy gyűlöletre való nyilvános uszítást, akkor is, 
ha azt online követik el. A jogellenes online gyűlöletbeszéd azonban továbbra is terjed, és a 
rasszista gyűlöletbeszéd is gyakori jelenség". Négy évvel ezelőtt a Bizottság elindította a 
jogellenes online gyűlöletbeszéd felszámolására vonatkozó magatartási kódexet, amelynek 
keretében az információtechnológiai (IT) platformok önkéntesen kötelezettséget vállaltak 
arra, hogy felülvizsgálják és szükség esetén eltávolítják a jogellenes gyűlöletbeszéddel 


20 COM(2008) 426 végleges. 

21 A Tanács 2008/913/IB kerethatározata (2008. november 28.) a rasszizmus és az idegengyűlölet egyes formái 
és megnyilvánulásai elleni, büntetőjogi eszközökkel történő küzdelemről. A kerethatározat értelmében a 
tagállamoknak bűncselekménnyé kell nyilvánítaniuk a nyilvánosság előtt faji, bőrszín szerinti, vallási, 
származás szerinti vagy nemzeti, illetve etnikai hovatartozás alapján történő, erőszakra vagy gyűlöletre 
uszítást (akkor is, ha online követik el). 

A 2012/29/EU irányelv értelmében a tagállamoknak biztosítaniuk kell a bűncselekmények áldozataival 
szembeni tisztességes és megkülönböztetésmentes bánásmódot, különös figyelmet fordítva az előítéleten 
alapuló vagy diszkriminatív indítékkal elkövetett bűncselekmények áldozataira. Az áldozatok jogairól szóló 
irányelv és a gyűlölet-bűncselekmények elleni védelem közötti kapcsolatokról lásd az áldozatok 
támogatásának alapelveiről szóló 2017. évi dokumentumot; 
http://ec.europa.eu/newsroom/just/document.cfm?doc id-48874 

2014. december 1-jén a Bizottság hatáskört kapott arra, hogy felügyelje a kerethatározatok tagállamok általi 
átültetését, beleértve ezt a jogi eszközt is. Lásd még a rasszizmus és az idegengyűlölet egyes formái és 
megnyilvánulásai elleni, büntetőjogi eszközökkel történő küzdelemről szóló 2008/913/IB tanácsi 
kerethatározat végrehajtásáról szóló, az Európai Parlamentnek és a Tanácsnak címzett 2014. évi bizottsági 
jelentést (COM(2014) 27 final). 

Egy 2016-ban végzett Eurobarométer felmérés szerint az online eszmecserékben részt vevő emberek közel 
fele a gyűlölet és a fenyegetések miatt vonakodik részt venni online vitákban: https://ec.europa.eu/digital- 
single-market/en/news/media-pluralism-and-democracy-special-eurobarometer-452 

kapcsolatos tartalmakat?. A magatartási kódexre vonatkozó ötödik értékelés jelentős 
előrelépést mutat az online gyűlöletbeszéd felszámolása terén”, ám a platformoknak még 
mindig javítaniuk kell az átláthatóságot és a felhasználóknak szóló visszajelzéseket. A 
Bizottság továbbra is együttműködik az informatikai vállalatokkal, és más közösségimédia- 
platformokra is kiterjeszti ezeket az erőfeszítéseket — különösen azokra, amelyeket 
elsősorban gyerekek és kamaszok használnak —, valamint továbbra is előmozdítja az online 
gyűlöletbeszéd elleni küzdelem és a sokszínűség elfogadottságának előmozdítása érdekében 
tett gyakorlati lépéseket. 


A következő lépés a digitális szolgáltatásokról szóló jogszabály lesz, amely bővíti és 
összehangolja az online platformok és az információs szolgáltatók felelősségi körét, valamint 
Unió-szerte megerősíti a platformoknak a tartalomra vonatkozó szabályai feletti 
felügyeletet”. A mérlegelt lehetőségek közé tartoznak az értesítési és cselekvési rendszerek 
bevezetésére vonatkozó kötelezettségek, valamint olyan jelentéstételi és átláthatósági 
kötelezettségek, amelyek értelmében a platformoknak tájékoztatást kell nyújtaniuk a 
jogellenes tartalmak — köztük a gyűlöletbeszéd — kezelésének módjáról. Ez nemcsak az 
online véleménynyilvánítás szabadságát biztosító tartalommoderálási politikákat mozdítaná 
elő, hanem az online rasszista gyűlöletbeszéd mértékére és típusaira vonatkozó adatok 
gyűjtésének alapjául is szolgálna, továbbá segítené a civil társadalmat és a szakpolitikai 
döntéshozókat a rasszizmust hatékonyan megcélzó politikák kidolgozásában. 


A Bizottság az uniós internetfórum égisze alatt együttműködik a tagállamokkal és az 
internetes vállalatokkal a tiltott erőszakos szélsőséges szimbólumok és csoportok 
referencialistájára vonatkozóan, amelyet önkéntes alapon felhasználnak tartalommoderálási 
politikáikhoz. Ezt a referencialistát a tervek szerint 2020 decemberében az uniós 
internetfórum miniszteri ülésén terjesztik elő. 


Az audiovizuális médiaszolgáltatásokról szóló irányelv" olyan követelményeket határoz 
meg, amelyek megvédik az audiovizuális médiaszolgáltatások és videomegosztó platformok 
felhasználóit az erőszakra vagy gyűlöletre való uszítástól, valamint a diszkriminatív 
audiovizuális reklámoktól. Kötelezi továbbá a videomegosztó platformokat, hogy tegyenek 
megfelelő intézkedéseket annak érdekében, hogy megvédjék a felhasználókat a rasszista és 
idegengyűlölő tartalmaktól. 


Hangsúlyozni kell, hogy a véleménynyilvánítás szabadságához való jogot korlátozó 
intézkedéseknek tiszteletben kell tartaniuk adott esetben az Alapjogi Charta 11. és 52. 
cikkében rögzített követelményeket, valamint a tagállamok alkotmányos hagyományait. 


5 A Bizottság az illegális online tartalom hatékony kezelésére irányuló intézkedésekről szóló, 2018. március 1- 


jei ajánlással (C(2018) 1177) kapcsolatos munkája során a magatartási kódexszel kapcsolatban gyűjtött 

tapasztalatokra támaszkodott. 

A Bizottság által 2020 júniusában közzétett legutóbbi nyomon követés eredményei szerint az IT-vállalatok a 

megjelölt tartalmak 90 %-át 24 órán belül értékelik, és a jogellenes gyűlöletbeszédnek minősülő tartalmak 

71 %-át eltávolítják. További részletek, többek között a bejelentett gyűlölet okai a következő weboldalon 

találhatók: https ://ec.europa.eu/info/sites/info/files/codeofconduct 2020 factsheet 12.pdf 

Közlemény — Európa digitális jövőjének megtervezése (COM(2020) 67). 

28 Az Európai Parlament és a Tanács (EU) 2018/1808 irányelve (2018. november 14.) a tagállamok 
audiovizuális médiaszolgáltatások nyújtására vonatkozó egyes törvényi, rendeleti vagy közigazgatási 
rendelkezéseinek összehangolásáról szóló 2010/13/EU irányelvnek (Audiovizuális médiaszolgáltatásokról 
szóló irányelv) a változó piaci körülményekre tekintettel való módosításáról. Az irányelv a tagállamok 
jogrendszere által megengedett mértékben ösztönzi a társ- és az önszabályozás alkalmazását. 

A Bizottság: 


- . 2021-ben jelentést tesz a faji egyenlőségről szóló irányelv végrehajtásáról, 

- 2022-ig minden olyan jogszabályt előterjeszt, amely a hiányosságok orvoslásához 
szükséges, ideértve az  egyenlőséggel foglalkozó szervek szerepének és 
függetlenségének megerősítését is, 

- többek között kötelezettségszegési eljárások révén biztosítja a rasszizmusról és az 
idegengyűlöletről szóló kerethatározat Unió-szerte történő teljes körű és helyes 
átültetését és végrehajtását. 

A Bizottság az alábbiakra ösztönzi a tagállamokat: 


- biztosítsák az uniós jog teljes körü átültetését és megfelelő alkalmazását a 
tagállamokban, 

- mielőbb jussanak megállapodásra a személyek közötti, vallásra vagy meggyőződésre, 
fogyatékosságra, életkorra vagy szexuális irányultságra való tekintet nélküli egyenlő 
bánásmód elvének alkalmazásáról szóló, 2008. évi bizottsági javaslatról. 


2.2. Az uniós jogszabályokon túl — a mindennapi életben megnyilvánuló rasszizmus 
elleni küzdelem fokozása 


Küzdelem a bűnüldöző hatóságok általi hátrányos megkülönböztetés ellen 


A hatékony rendfenntartás és az alapvető jogok tiszteletben tartása kiegészítik egymást. A 
bűnüldöző hatóságok kulcsfontosságú szerepet játszanak a jog betartatásában és a biztonság 
garantálásában. A sokszínűség elismerése és a tisztességes bűnüldözés biztosítása alapvető 
fontosságú a rasszizmus elleni küzdelemben. Ugyanakkor hosszú ideje lehet tudni hátrányos 
megkülönböztetésről: az FRA kutatásait kiterjesztette a jogellenes profilalkotásra és a 
rendőrségi tevékenységre”. Az ilyen típusú hátrányos megkülönböztetés károsíthatja a 
hatóságokba vetett bizalmat, és más negatív  következményekhez — például a 
büncselekmények bejelentésének elmaradásához, illetve a közhatalommal szembeni 
ellenálláshoz — vezethet. 


Az uniós ügynökségek — például az FRA és az Európai Unió Bűnüldözési Képzési 
Ügynöksége (a továbbiakban: CEPOL) — már eddig is jelentős forrásokkal" járultak hozzá a 
tagállamok kapacitásának növeléséhez annak biztosítása érdekében, hogy az állami szereplők 
tiszteletben tartsák az alapvető jogokat és elveket, különösen a megkülönböztetésmentesség 
területén. Ehhez a célkitűzéshez nemzetközi szervezetek is hozzájárultak?’!. 


A bűnüldöző szervek tagjai a profilalkotást mindennaposan és jogszerűen alkalmazzák a 
bűncselekmények megelőzése, nyomozása és büntetőeljárás alá vonása során. Ugyanakkor 
jogellenes? az olyan profilalkotás, amely a személyes adatok különleges kategóriáin — 


2 Second European Union Minorities and Discrimination Survey — main results (Második felmérés az európai 


uniós kisebbségekről és a hátrányos megkülönböztetésről — főbb eredmények) (2017). 

Lásd például az uniós tagállamokban a gyűlölet-bűncselekményekkel kapcsolatos képzési programok 
támogatására szolgáló források és kezdeményezések áttekintését, amely a következő címen érhető el: 
http://ec.europa.eu/newsroom/document.cfm?doc id-43147 

Európa Tanács; az EBESZ Demokratikus Intézmények és Emberi Jogok Hivatala. 

A személyes adatoknak az illetékes hatóságok által a bűncselekmények megelőzése, nyomozása, felderítése, 
a vádeljárás lefolytatása vagy büntetőjogi szankciók végrehajtása céljából végzett kezelése tekintetében a 
természetes személyek védelméről szóló, 2016. április 27-i (EU) 2016/680 irányelv 11. cikkének (3) 
bekezdése. 

például a faji vagy etnikai származást felfedő adatok — alapján hátrányos 
megkülönböztetéshez vezet?. Az Európa Tanács Rasszizmus és Intolerancia Elleni Európai 
Bizottsága 2020 júliusában kifejezetten óva intett az etnikai alapú profilalkotástól"". 


A Bizottság a rasszizmus, az idegengyűlölet és az intolerancia egyéb formái elleni 
küzdelemmel foglalkozó magas szintű csoporton keresztül támogatni fogja a tagállamokat a 
bűnüldözés terén tapasztalható diszkriminatív hozzáállás megelőzésében, a gyűlölet- 
bűncselekmények kivizsgálásához és büntetőeljárás alá vonásához szükséges készségek 
fejlesztésében, valamint az áldozatokkal szembeni tisztességes és megfelelő bánásmód 
biztosításában?". Ennek részét képezi majd az uniós tagállamok főbb hiányosságainak és 
szükségleteinek feltérképezése, valamint a  gyűlölet-büncselekmények felderítését és 
büntetőeljárás alá vonását célzó képzési tevékenység. Az FRA felkérést fog kapni a 
tisztességes rendfenntartást előmozdító bevált gyakorlatok gyűjtésére és terjesztésére, 
alapul véve a már meglévő képzési kézikönyvét és a jogellenes profilalkotás?" 
megelőzéséről szóló útmutatóját. Az ügynökségnek emellett folytatnia kell a kisebbségekkel 
szembeni rendőrségi hozzáállással kapcsolatos adatok gyűjtését és közzétételét is. A CEPOL- 
nak fokoznia kell az emberi jogokra, az etikára és a rasszizmusra vonatkozó átfogó képzési 
csomagokkal kapcsolatos munkáját, valamint növelnie kell a tisztességes és inkluzív 
rendfenntartással kapcsolatos tudatosságot a közép- és magas szintű rendőrségi tisztviselők és 
a bűnüldöző szervek képviselői körében", 


A rasszista indíttatású gyűlölet-bűncselekmények?? alacsony bejelentési aránya komoly 
akadályt jelent a bűnüldözés és a szakpolitikai döntéshozatal terén. Az áldozatok jogaira 
vonatkozó közelmúltbeli uniós stratégia? elismeri annak lehetőségét, hogy a 
büncselekmények hátrányos helyzetű vagy kiszolgáltatott közösségekhez vagy 
kisebbségekhez tartozó áldozatai kevés bizalmat tanúsítanak a hatóságok iránt, ami 
megakadályozza, hogy büncselekményt jelentsenek be. A stratégia öt fő prioritásának egyike, 
hogy biztonságos környezetet teremtsen az áldozatok számára a bűncselekmények 


3 A „profilalkotás” az emberek (észlelt) személyes jellemzőik — amelyek közé tartozhat a faji vagy etnikai 


származás, a bőrszín, a vallás vagy az állampolgárság — szerinti kategorizálását jelenti. Noha a rendőrök 
figyelembe vehetik ezeket a jellemzőket, amikor megállítanak valakit, e jellemzők egyike sem lehet 
kizárólagos vagy fő ok az adott személy megállítására. A kizárólag vagy főként egy vagy több védett 
jellemzőn alapuló profilalkotás közvetlen diszkriminációnak minősül, ezért sérti az egyén jogait és 
szabadságait, és jogellenes (FRA [2018], Preventing unlawful profiling today and in the future: a guide [A 
jogellenes profilalkotás megelőzése ma és a jövőben: útmutató]). 

34 Lásd: https://www.coe.int/en/web/european-commission-against-racism-and-intolerance/-/ecri-warns- 

against-racial-profiling-in-policing-and-calls-for-a-systemic-response-to-address-racism-in-all-areas 

Különösen a nemzeti bűnüldözésre irányuló, gyűlölet-büncselekményekkel kapcsolatos képzéssel és 

kapacitásépítéssel foglalkozó bizottsági munkacsoport által kidolgozott új munkafolyamat révén. 

FRA (2013), Fundamental rights-based police training — A manual for police trainers (Alapvető jogokon 

alapuló rendőrségi képzés — Kézikönyv rendőrségi oktatók számára). 

FRA (2018), Preventing unlawful profiling today and in the future: a guide (A jogellenes profilalkotás 

megelőzése ma és a jövőben: útmutató). 

Például az európai rendőrségi vezetők konferenciája. Emellett a CEPOL szervezhetne nyári akadémiát a 

középszintű rendőrségi tisztviselők és a jövőbeni vezetők számára. 

A , Second European Union Minorities and Discrimination Survey — main results? (Második felmérés az 

európai uniós kisebbségekről és a hátrányos megkülönböztetésről — főbb eredmények) című 2017. évi 

dokumentum szerint a gyűlölet motiválta fizikai támadásokat elszenvedett válaszadók 28 %-a jelentette be a 

rendőrségnek, más szervezetnek vagy szolgálatnak a felmérést megelőző öt évben az őt ért legújabb keletű, 

gyűlöletből fakadó cselekményt. Az FRA felméréseiben az alacsony bejelentési arányra vonatkozóan 

azonosított okok között szerepel az az érzés, hogy a bejelentés semmit sem változtatna (34 90), valamint a 

rendőrség iránti bizalom hiánya vagy a rendőrségtől való félelem (28 90). FRA (2018), Being Black in the 

EU (Feketeként az EU-ban). 

19 COM(2020) 258 final. 

bejelentéséhez. A bűnüldöző hatóságok személyzetének sokszínűsége és az inkluzív 
rendfenntartás erősítheti a bűnüldöző hatóságokba vetett bizalmat, és ezáltal javíthatja a 
bűncselekmények bejelentését. A Rasszizmus és Intolerancia Elleni Európai Bizottság 
határozottan ösztönözte a tagállamokat, hogy dolgozzanak ki olyan munkaerő-felvételi 
eljárásokat, amelyek biztosítják a lakosság sokszínűségének megjelenítését a rendőrség 
összetételében, valamint hozzanak létre kereteket a rendőrség és a kisebbségi csoportok tagjai 
közötti párbeszédhez. A bizalom és a meggyőződés kulcsfontosságú a különböző szereplők 
közötti együttműködés és ezáltal a bűnüldözés hatékonyságának javításához. A gyűlölet- 
bűncselekmények nyilvántartásával, az ilyen bűncselekményekkel kapcsolatos adatok 
gyűjtésével és a bejelentés ösztönzésével foglalkozó munkacsoport ki fogja dolgozni az arra 
vonatkozó fő irányadó elveket, hogy miként lehet az áldozatokat a gyűlölet- 
bűncselekmények bejelentésére ösztönözni, az FRA pedig 2021-ben jelentést tesz közzé a 
gyűlölet-bűncselekmények bejelentésének ösztönzéséről. 


Biztonság és védelem 


Néhány tagállam intézkedéseket hozott — gyakran a gyűlölet-büncselekményekre, a 
gyűlöletbeszédre vagy a terrorizmusra vonatkozó jogszabályok keretében — a rasszista 
csoportok és szimbólumaik betiltására, vagy büntetőjogi szankciókat vezetett be az 
emberiesség elleni büncselekmények és/vagy a náci és fasiszta korszak tagadásához, valamint 
a terrorista csoportok propagandájához kapcsolódóan. A Bizottság együtt fog működni a 
tagállamokkal annak érdekében, hogy nagyobb egységesség alakuljon ki az erőszakos 
szélsőséges csoportok kezelésének módját illetően. Ez magában foglalja az erőszakos 
szélsőségességre adott nemzeti válaszlépések feltérképezését, amely 2020 novemberében 
kerül az illetékes tanácsi munkacsoportok elé. Folytatódni fog az erőszakos szélsőségesség 
elleni küzdelemmel kapcsolatos hiányosságok, bevált gyakorlatok és ajánlások azonosítása 
érdekében a tagállamokkal közösen folytatott munka, amelynek eredményei 2021 elejére 
várhatók. 


Fokozottabb védelmet kell biztosítani az emberek gyülekezésére szolgáló helyeknek. Jóllehet 
elsősorban tagállamokat érintő kérdésről van szó, a Bizottság a nyilvános terek védelmének 
javítására irányuló 2017. évi cselekvési terv"! keretei között fokozta ezzel kapcsolatos 
erőfeszítéseit. Az elmúlt években Európában és világszerte is számos terrortámadás vett célba 
imahelyeken tartózkodó embereket, és a támadásokat gyakran a fajgyűlölet motiválta??. A 
biztonsági unióra vonatkozó stratégia? ismertette, hogy a Bizottság miként működne 
együtt a magánszektorral, valamint a regionális és helyi hatóságokkal a nyilvános tereken az 
embereket érintő kockázatok minimalizálása érdekében. 


Az új technológiákban rejlő kockázatok 


A digitalizáció és az új technológiák fejlesztése — az általuk kínált számos lehetőség mellett — 
a rasszizmus elleni küzdelem megerősítésére is felhasználhatók. Hiányos és nem megfelelő 
keretek között ugyanakkor új kihívásokat teremthetnek a faji egyenlőség, a 
megkülönböztetésmentesség és általánosabban véve az esélyegyenlőség terén. A Bizottság 


4 


Pak 


COM(2017) 612 final. A Bizottság platformot biztosít a bevált gyakorlatok cseréjéhez a nyilvános terek 
védelmével foglalkozó uniós fórumon keresztül, továbbá finanszírozást biztosít a nyilvános terek 
védelméhez. 

Például az új-zélandi Christchurch-ben mecsetek (2019. március) és Srí Lankán templomok (2019. április) 
ellen elkövetett támadások, illetve a németországi Halle zsinagógája előtti lövöldözés (2019. október). 

43- COM(2020) 605 final. 

mesterséges intelligenciáról (MI) szóló fehér könyve"! meghatározta, hogy e gyorsan fejlődő 
technológia bizonyos alkalmazásai milyen potenciális kockázatokat hordoznak magukban. 
Az algoritmusok használata állandósíthatja vagy akár stimulálhatja a faji elfogultságot, ha az 
algoritmusok tanításához használt adatok nem tükrözik az uniós társadalom sokszínűségét. 


Például vizsgálatok igazolták, hogy a mesterséges intelligencián alapuló arcfelismerési 
algoritmusoknál magas lehet a téves besorolási arány bizonyos demográfiai csoportok, 
például a nők és a faji vagy etnikai kisebbséghez tartozó személyek esetében". Ez torzult 
eredményekhez és végső soron hátrányos megkülönböztetéshez vezethetíć. A Bizottság és az 
eu-LISA ügynökség az EU saját nagy méretű határigazgatási és biztonsági IT-rendszereiben 
használható arcfelismerési technológiákon dolgozik". 


Az uniós adatvédelmi szabályok már most is tartalmaznak biztosítékokat a biometrikus 
adatoknak a természetes személyek egyedi azonosítása céljából történő kezelésére. Az MI-re 
vonatkozó horizontális jogszabályi keretről szóló jövőbeli javaslat kifejezetten foglalkozni 
fog az MI-rendszerekbe beépített elfogultság és hátrányos megkülönböztetés kockázatával. A 
javaslat várhatóan konkrét követelményeket fog előterjeszteni a tanítási adatkészletek 
minőségére, valamint az elfogultság észlelésére és korrekciójára szolgáló teszteljárásokra 
vonatkozóan, amelyek már a korai szakaszban kiszűrik a negatív diszkriminatív hatásokat, és 
a mesterséges intelligencia teljes életciklusa során biztosítják az egyenlőségre vonatkozó 
hatályos jogszabályoknak való megfelelés folyamatos nyomon követését és felügyeletét. A 
távoli biometrikus azonosítás és más intruzív megfigyelési technológia nagy kockázatú MI- 
alkalmazásnak minősülne, amelynek egyedi követelményeknek kellene megfelelnie és 
előzetes megfelelőségértékelésen kellene átesnie. 


Foglalkoztatás, oktatás, egészségügy és lakhatás 


Annak ellenére, hogy a hátrányos megkülönböztetés elleni védelemhez fejlett jogi keret áll 
rendelkezésre, a foglalkoztatáshoz, az oktatáshoz, az egészségügyi ellátáshoz és a 
lakhatáshoz való hozzáférés terén továbbra is fennállnak egyenlőtlenségek, és a 
jogszabályokat szakpolitikai intézkedésekkel kell alátámasztani. Ahol a jogi védelem nem 
bizonyul elégségesnek, a Bizottság szakpolitikai és finanszírozási programok révén is 
felveszi a harcot a rasszizmussal szemben. 


A szociális jogok európai pillérének célja, hogy minden egyes polgár számára méltányos 
körülményeket teremtsen a mindennapi életben, függetlenül attól, hogy az adott személy 
tanul, dolgozik, munkát keres vagy nyugdíjas, városban él vagy vidéken, tekintet nélkül az 
illető személyes jellemzőire, faji vagy etnikai származását is ideértve. A szociális jogok 
európai pillérére vonatkozó — a Bizottság által 2021-ben előterjesztendő — cselekvési terv 
fokozottan támogatni fogja a munkaerőpiaci egyenlőséget, többek között a faji vagy etnikai 
kisebbséghez tartozó személyek esetében!§. Ugyancsak 2021-ben a Bizottság elő fog 
terjeszteni egy gyermekgaranciát, amelynek célja a társadalmi befogadás erősítése 


A Bizottság fehér könyve a mesterséges intelligenciáról: a kiválóság és a bizalom európai megközelítése 
(COM(2020) 65 final). 

Lásd: Gender Shades: Intersectional Accuracy Disparities in Commercial Gender Classification (Nemi 
árnyalatok: Interszekcionális pontosságbeli különbségek a nemek kereskedelmi szempontú osztályozásában). 
Lásd: FRA, Facial recognition technology: fundamental rights considerations in the context of law 
enforcement (Arcfelismerési technológia: Alapjogi megfontolások a bűnüldözéssel összefüggésben). 

Ez a Közös Kutatóközpont által végzett munkára fog épülni. Elsőként a jövőbeni közös biometrikus 
rendszerre vonatkozóan dolgozzák ki a protokollt a határregisztrációs rendszerrel összefüggésben, majd azt 
egy következő szakaszban kiterjesztik a Schengeni Információs Rendszerre. 

Közlemény — A méltányos átállást szolgáló erős szociális Európa (COM(2020) 14 final). 

valamennyi rászoruló gyermek esetében, valamint a kulcsfontosságú szolgáltatásokhoz való 
hozzáférésük garantálása. 


A virágzó és szociális Európa megteremtése közös ügyünk. A Covid19-válság azonban 
felszínre hozta és még inkább növelte az egyenlőtlenségeket. Teljeskörűen kihasználva a 
Next Generation EU és a strukturális reformokra vonatkozó technikai támogatási eszköz 
által kínált lehetőségeket, a Bizottság együtt fog működni a tagállamokkal annak biztosítása 
érdekében, hogy a munkaerőpiac, az oktatás és képzés, a szociális védelem, az egészségügyi 
ellátás és a lakhatás területén nyújtott támogatás előmozdítsa az egyenlőséget. 


A 2021-2027 közötti programozási időszakban nyújtott uniós források — a mindenki számára 
biztosított esélyegyenlőség és a hátrányos megkülönböztetés elleni küzdelem révén — 
támogatni fogják a társadalmi befogadás előmozdítására irányuló tagállami erőfeszítéseket". 
Az uniós források elő fogják mozdítani az infrastruktúra-fejlesztést és a munkaerőpiachoz, az 
egészségügyi és szociális ellátáshoz, a lakhatáshoz, valamint a magas színvonalú, nem 
szegregált és inkluzív oktatási és képzési szolgáltatásokhoz való egyenlő hozzáférést 
mindenki, különösen a hátrányos helyzetű csoportok számára. 


- Foglalkoztatás 


A foglalkoztatás területén a hátrányos megkülönböztetés tilalma magában foglalja a nemen, 
faji vagy etnikai származáson, fogyatékosságon, életkoron, szexuális irányultságon, valamint 
valláson vagy meggyőződésen alapuló megkülönböztetést. Ennek ellenére széles körben 
tapasztalható hátrányos megkülönböztetés a munkahelyen vagy a munkakeresés során, amely 
számos formát ölthet, és bizonyos csoportokat jobban érinthet, mint másokat". Az afrikai 
származású személyek esetében például nagy a szakadék a foglakoztatás minősége és az 
iskolai végzettség szintje között, ami abban nyilvánul meg, hogy a felsőfokú végzettséggel 
rendelkezők körében alacsonyabb a fizetett munka aránya az általános népességhez képest"!. 
Bizonyítékok támasztják alá, hogy azokat a pályázókat, akik önéletrajzukban nyíltan 
muszlimként azonosítják magukat, kevesebbszer hívják be állásinterjúkra, mint azokat, akik 
„vallási tekintetben semleges” önéletrajzzal rendelkeznek??. Az észak-afrikai, afrikai 
származású vagy roma közösségekből származó, nem foglalkoztatott, oktatásban vagy 
képzésben nem részesülő fiatalok aránya is jóval magasabb az általános népességhez 
képest?. A Covid19-válság valószínűleg súlyosbítja ezeket a kihívásokat, mivel a gazdasági 
visszaesés általában növeli az egyenlőtlenségeket. E tekintetben kulcsfontosságú a meglévő 
jogi eszközök teljes körű végrehajtása és érvényesítése. A szociális jogok európai pillérére 
vonatkozó cselekvési terv szintén hozzá fog járulni a foglalkoztatás területén megnyilvánuló 
hátrányos megkülönböztetés kezelésének javításához. 


9 Nevezetesen az Európai Szociális Alap Plusz (ESZA+) és az Európai Regionális Fejlesztési Alap (ERFA). A 
javasolt ESZA+ keretében a tagállamoknak az ESZA+ források legalább 25 %-át a társadalmi befogadást 
elősegítő és a leginkább rászorulókat megcélzó intézkedésekre kell fordítaniuk. Emellett 4 %-os általános 
célkitűzés vonatkozik a legkiszolgáltatottabb helyzetben lévők támogatására. Az ESZA+ egyedi célkitűzése 
mellett számos más uniós finanszírozási eszköz is felhasználható a marginalizált közösségek integrációjára. 

50 Lásd: FRA (2017a) és FRA (2017b). Például a felmérést megelőző 12 hónapban szerzett tapasztalataik 
kapcsán a muszlim válaszadók 13 %-a nyilatkozott úgy, hogy úgy érzi, munkakeresés során hátrányos 
megkülönböztetés éri. A roma válaszadók 16 %-a és az észak-afrikai válaszadók 15 %-a tapasztalt hasonló 
hátrányos megkülönböztetést a munkakeresés során. 

51 FRA (2018), Being Black in the EU (Feketeként az EU-ban). 

Lásd a Horizont 2020 növekedéssel, esélyegyenlőséggel, migrációval és piacokkal kapcsolatos kutatási 

projektjét (GEMM): http://gemm2020.eu/ 

Például Ausztriában az afrikai származású fiatalok mintegy 76 %-a nem foglalkoztatott, illetve nem részesül 

oktatásban vagy képzésben, míg az általános népességben ez az arány 8 % (FRA [2018], Being Black in the 

EU [Feketeként az EU-ban]). 

Emellett a megfelelő készségekkel rendelkező munkavállalók könnyebben jutnak munkához, 
tartják meg állásukat vagy képesek a pályamódosításra. Ennek érdekében mindenki számára 
egyenlő hozzáférést kell biztosítani az újabb továbbképzési lehetőségekhez, a faji vagy 
etnikai származáson vagy bármely más alapon történő megkülönböztetésre való tekintet 
nélkül. A Bizottság nemrégiben európai készségfejlesztési programot?! fogadott el, 
amelynek sarokkövét a társadalmi méltányosság és többek között azon szakképzésről szóló 
tanácsi ajánlás képezi, amely szerint a szakképzési programokat inkluzívvá kell tenni a 
kiszolgáltatott csoportok, ezen belül a faji vagy etnikai kisebbséghez tartozó személyek 
számára". A hátrányos helyzetű csoportokhoz tartozó fiatalok, például a faji vagy etnikai 
kisebbséghez tartozó fiatalok vagy a migráns fiatalok további akadályokkal szembesülnek a 
munkaerőpiacra való belépés terén. A megerősített ifjúsági garancia elismeri ezt a 
problémát, és azt ajánlja, hogy a tagállamok tegyenek lépéseket a legkiszolgáltatottabb 
helyzetben lévő fiatalok elérésének javítására, és fordítsanak kellő figyelmet a hátrányos 
megkülönböztetés valamennyi formájára". Az állami foglalkoztatási szolgálatok európai 
hálózata EU-szerte feltérképezi majd az állami foglalkoztatási szolgálatokon belüli 
megkülönböztetésmentességre vonatkozó megközelítéseket, és ennek alapján ösztönzi a 
kölcsönös tanulást”. A szociális vállalkozások és tágabb értelemben a szociális gazdaság is 
úttörő szerepet játszhat a faji egyenlőtlenség elleni küzdelemben, és szerepükkel a Bizottság 
által 2021-ben előterjesztendő, a szociális gazdaságra vonatkozó európai cselekvési terv 
foglalkozik majd. 


- Oktatás 


A faji egyenlőségről szóló irányelvvel összhangban faji vagy etnikai hovatartozástól 
függetlenül minden gyermek számára egyenlő hozzáférést kell biztosítani az oktatáshoz. A 
tanárokat fel kell készíteni arra, hogy minden gyermekkel együtt tudjanak dolgozni, és 
igazodjanak a különböző hátterű tanulók igényeihez, beleértve a faji megkülönböztetéssel 
kapcsolatos kérdéseket is. Az iskoláknak biztonságos menedéknek, megfélemlítéstől, 
rasszizmustól és megkülönböztetéstől mentes helynek kell lenniük. A gyermekeknek már a 
kezdetektől tanulniuk kell az egyenlőségről, a tiszteletről és a befogadásról, és fel kell 
hatalmazni őket arra, hogy előmozdítsák ezeket az értékeket társaik körében és a saját 
közösségeikben", 


Az oktatási és képzési rendszerek tartalmáért és megszervezéséért ugyan a tagállamok 
felelősek, az uniós együttműködés egyik prioritását képezi az inkluzív oktatás megerősítése. 
Az oktatáson belüli inkluzivitás és méltányosság az európai oktatási térség kiemelt 
dimenziói közé fog tartozni. Ez az inkluzivitásra és méltányosságra vonatkozó követelmény 
az idén előterjesztendő, korszerűsített digitális oktatási cselekvési terv értelmében a digitális 
tanulásra és oktatásra is irányadó lesz. A Bizottság 2021-ben átfogó gyermekjogi stratégiát 
terjeszt elő, amely a rasszizmus és a hátrányos megkülönböztetés kezelésére irányuló 
intézkedéseket is magában foglal majd. Az iskolák fontos szerepet játszanak abban, hogy a 
gyermekek körében visszaszorítsák a faji sztereotípiákat és előítéleteket. 


5% Közlemény — A fenntartható versenyképességre, a társadalmi méltányosságra és a rezilienciára vonatkozó 


európai készségfejlesztési program (COM(2020) 274 final). 
55 COM(2020) 275 final. 
56 Tanácsi ajánlásra irányuló javaslat — Út a munka világába — Az ifjúsági garancia megerősítése 
(COM(2020) 277 final). 
Közlemény — Ifjúsági foglalkoztatási támogatás: Út a munka világába a következő generációk számára 
(COM(2020) 276). 
https://rm.coe.int/ecri-general-policy-recommendation-no-10-key-topics-combating-racism-a/16808b75f7. 

A fiatalok a rasszizmus és a hátrányos megkülönböztetés elleni küzdelemben is fontos 
szerepet játszhatnak. A Bizottság az uniós ifjúsági párbeszéd keretében a tagállamokkal 
közösen összegyűjtötte az európai fiatalok véleményét, aminek eredménye 11 európai 
ifjúsági cél"? lett. Ezek a célok olyan európai jövőképet vázolnak fel, amely lehetővé teszi a 
fiatalok számára, hogy teljes mértékben kibontakoztassák a bennük rejlő lehetőségeket, 
valamint előmozdítsák az egyenlőséget és a befogadó társadalmakat. 


Az Erasmus+ finanszírozást nyújt olyan projektekhez, amelyek hozzájárulnak a faji vagy 
etnikai kisebbségekhez tartozó személyek integrációjához®. Hasonlóképpen az Európai 
Szolidaritási Testület is támogathatja a rasszizmus és a hátrányos megkülönböztetés elleni 
küzdelemre irányuló szolidaritási tevékenységeket és a széles körű részvételté!. A jövőbeli 
programok"? biztosítani fogják, hogy lépések szülessenek a társadalmi befogadás 
előmozdítására és a kevesebb lehetőséggel rendelkező emberek elérésének javítására, többek 
között az alulreprezentált csoportok és kisebbségek által a programok nyújtotta 
lehetőségekhez való hozzáférés tekintetében tapasztalt akadályok felszámolásával, valamint a 
projekt szervezőinek és résztvevőinek a különböző hátterű emberekkel folytatott érzékeny 
kommunikációra való felkészítésével. 


Az uniós radikalizálódástudatossági hálózat" támogatni fogja a tanárokat, az 


ifjúságsegítőket és a különböző korosztályok szélesebb közösségeit az arra irányuló 
erőfeszítéseikben, hogy kezeljék a kiélezett osztálytermi vitákat és megbélyegző beszédet. 


- Egészségügy 


A Covid19-válság rávilágított a faji vagy etnikai kisebbséghez tartozó személyek"! által 
tapasztalt, meglévő egészségi egyenlőtlenségek következményeire". A rasszizmus traumát 
okoz, ezért az emberek mentális egészségére is hatással lehet. Az új uniós egészségügyi 
cselekvési program és az európai rákellenes terv a különböző csoportok sajátos igényeinek 
figyelembevételével kezeli majd az egészségi egyenlőtlenségeket. A bevált módszerek 
egészségügyi szakemberek közötti EU-n belüli cseréje, valamint a betegszervezetekkel és a 
civil társadalommal folytatott megbeszélések elősegítik a faji vagy etnikai kisebbséghez 
tartozó személyek sajátos igényeire kiterjedő, betegközpontú megközelítés érvényesítését. Az 
európai uniós egészségpolitikai platformćć különös hangsúlyt fog fektetni a faji vagy 


https://ec.europa.eu/youth/policy/youth-strategy/youthgoals; ezek a célok megjelennek az EU 2019—2027 


sron 


60 Az Erasmus+ 2014 óta mintegy 26 000 projektet (és több mint 708 000 résztvevőt) támogatott, amelyek 


olyan témákkal foglalkoztak, mint az egyenlőség és a megkülönböztetésmentesség, a kultúrák/vallások 
közötti párbeszéd és a befogadás. 

2018 óta 2 100 projekt részesült támogatásban e témák kapcsán az Európai Szolidaritási Testület keretében, 
és e projektekben több mint 14 500 fiatal vett részt. 

A stratégia az oktatás, a képzés, az ifjúság és a sport valamennyi területét felöleli majd, valamint az 
Erasmus+ és az Európai Szolidaritási Testület jövőbeli programjainak teljes időtartamára ki fog terjedni. 

63 Lásd: https://ec.europa.eu/home-affairs/what-we-do/networks/radicalisation awareness network/about- 
ran en 

Az (FRA) EU-MIDIS II felmérés szerint az 50 éves vagy annál idősebb roma nők majdnem kétszer olyan 
gyakran számoltak be , rossz" vagy „nagyon rossz" egészségi állapotukról, mint a nem roma nők (55 %, 
illetve 29 90). 

Lásd: , The COVID-19 pandemic: power and privilege, gentrification, and urban environmental justice in the 
global north” (A Covid19-világjárvány: hatalom és kiváltság, dzsentrifikáció és városi környezeti 
igazságosság a „Globális Északon”) Cities & Health and National Center for Immunization and Respiratory 
Diseases (NCIRD). 

Az európai uniós egészségpolitikai platform (https://webgate.ec.europa.eu/hpf) olyan interaktív eszköz, 
amelynek célja a közegészségügyi problémákkal kapcsolatos vita élénkítése, valamint az ismeretek és a 
bevált módszerek megosztása. A platform 7 000, nyilvántartásba vett nem kormányzati szervezetekből álló 


61 


62 

etnikai származáson alapuló egyenlőtlenségek csökkentésére, valamint továbbítja az uniós és 
a nemzeti szintű egészségpolitikai döntéshozókhoz a civil társadalomtól érkező javaslatokat. 
Az egészségfejlesztéssel, a betegségmegelőzéssel és a nem fertőző betegségek kezelésével 
foglalkozó bizottsági irányítócsoport"" felkérést kap majd arra, hogy válasszon ki olyan, a 
faji vagy etnikai kisebbséghez tartozó személyek egészségügyi megelőzési stratégiákba való 
bevonására irányuló bevált módszereket, amelyeket célszerű volna terjeszteni az uniós 
költségvetés támogatásával. Az Európai horizont keretprogram újabb kutatási projektjei 
szintén hozzájárulhatnak ehhez a munkához. Helyénvaló kutatást végezni azokról a 
társadalmi-gazdasági tényezőkről, amelyek faji szempontból meghatározzák az egészségügyi 
állapotot. 


- Lakhatás 


A faji megkülönböztetést elszenvedő személyek jobban ki vannak téve a rossz lakhatási 
körülmények és a lakóhelyi szegregáció veszélyénekő§. A lakásszektorbeli hátrányos 
megkülönböztetés"? erősíti a szegregációt", ami dominóhatást fejt ki az oktatási vagy 
foglalkoztatási lehetőségek tekintetében, a gyermekes családok esetében pedig jelentősen 
károsítja a gyermekek fejlődését. 


Elsősorban a nemzeti és helyi hatóságok felelősek a társadalmi és a lakóhelyi szegregáció”! 
megelőzését és/vagy kezelését célzó intézkedésekért". A kohéziós politikai alapok” a 
2021-2027 közötti időszakban továbbra is fontos eszközt jelentenek a nem szegregált 
lakhatást elősegítő intézkedések, valamint az inkluzív és magas színvonalú általános 
szolgáltatásokhoz való hozzájutás biztosítása tekintetében. Az EU Alapjogi Chartájának való 
megfelelés továbbra is lényeges, mivel az kizárja az olyan tevékenységek pénzügyi 
támogatását, amelyek elősegítik a szegregáció bármely formájának kialakulását. A Bizottság 
épületkorszerűsítési programja előmozdítja az energiahatékonyságot a szociális lakhatás és az 
alacsony jövedelműek egyéb lakhatása terén. 


csoportot és érdekelt felet tömörít, és arra szólítja fel őket, hogy cseréljenek eszmét egymással és a 
Bizottsággal, továbbá hogy foglalják össze szakismereteiket együttes nyilatkozatokban, és ismertessék meg 


tevékenységüket a szélesebb közvéleménnyel. 
67 


Lásd: https://ec.europa.eu/health/non communicable diseases/steeringgroup promotionprevention en 

Az Európai Parlament Kutatószolgálata: The Cost on Non-Europe in the area of Eguality and the Fight 
against Racism and Xenophobia (Az európai szintű cselekvés hiánya okozta költségek az egyenlőség, 
valamint a rasszizmus és az idegengyűlölet elleni küzdelem területén). 

Az FRA , Being Black in Europe" (Feketeként Európában) című jelentése szerint a válaszadók közel fele 
(45 90) él túlzsúfolt lakásban, szemben az EU általános népességének 17 %-ával. A válaszadók egytizede 
(12 %) súlyosan elégtelen lakáskörülmények között, túlzsúfolt, beázó tetejű, korhadó falú vagy ablakkeretű, 
fürdőkád vagy zuhanyzó, és beltéri WC nélküli, vagy túlzottan sötét lakásban él. 

A szegregációt a marginalizált csoport tagjainak a nem marginalizált csoportok tagjaitól való fizikai és 
társadalmi különválasztása, valamint az általános, inkluzív és magas színvonalú szolgáltatásokhoz való 


68 


69 


70 


egyenlőtlen hozzáférés jellemzi. Lásd 
http://ec.europa.eu/regional policy/sources/docgener/informat/2014/thematic guidance fiche segregation e 
n.pdf 


71 A marginalizált és szegregált közösségek a statisztikai célú területi egységek nómenklatúrájának (NUTS) 


besorolása szerinti 3-as és annál alacsonyabb szintű szegénységi térképek kidolgozásával azonosíthatók. 

72 Ez tevékenységek széles körét foglalhatja magában, mint amilyen például a közszolgáltatások 
infrastruktúrájának fejlesztése, a foglalkoztatás, az oktatás és képzés, az egészségügyi és lakhatási 
intézkedések, valamint a közösség szerepvállalásának növelése. 

"5 Európai Regionális Fejlesztési Alap (ERFA), Kohéziós Alap és Európai Szociális Alap Plusz (ESZA+). 

A Bizottság: 


- gondoskodik arról, hogy az MI-re vonatkozó jogszabályi keret kifejezetten foglalkozzon 
az MI-rendszerekbe beépített elfogultság és megkülönböztetés kockázatával, 

- szakpolitikai intézkedéseket és finanszírozási programokat alkalmaz, hogy felvegye a 
küzdelmet a foglalkoztatáshoz, az oktatáshoz és képzéshez, az egészségügyi ellátáshoz, 
a szociális védelemhez és a lakhatáshoz való hozzáférés terén tapasztalható 
rasszizmussal és hátrányos megkülönböztetéssel, 

- gondoskodik arról, hogy a gyermekek jogaira vonatkozó, soron következő átfogó 
stratégia konkrét intézkedéseket tartalmazzon a rasszizmus és a hátrányos 
megkülönböztetés elleni küzdelem tekintetében. 


A Bizottság az alábbiakra ösztönzi a tagállamokat: 


- fokozzák az erőfeszítéseket a bűnüldöző hatóságok körében tapasztalható diszkriminatív 
hozzáállás megelőzésére és a gyűlölet-bűncselekményekkel szembeni bűnüldöző munka 
hitelességének fokozására, 

- térképezzék fel az erőszakos szélsőségességre adott nemzeti válaszlépéseket, valamint 
azonosítsák a hiányosságokat és az azok kezelésére irányuló bevált módszereket. 


Az FRA-nak össze kell gyűjtenie és meg kell ismertetnie a tisztességes rendfenntartás 
előmozdítására vonatkozó bevált gyakorlatokat. A CEPOL-nak hatékony képzési 
programokat kell kialakítania. 


3. Strukturális rasszizmus — az alapvető probléma kezelése 


A rasszizmus gyakran mélyen gyökerezik társadalmaink történelmében, összefonódik azok 
kulturális hagyományaival és normáival. Ez tükröződhet a társadalom működési módjában, a 
hatalmi viszonyokban, és abban, hogy a polgárok hogyan lépnek kapcsolatba az állammal és 
a közszolgáltatásokkal. Előfordulhat, hogy nem tudatos, és gyakran abban nyilvánul meg, 
hogy figyelmen kívül hagyják a rasszizmus által érintett emberek érdekeit, még ha nem is 
feltétlenül próbálják közvetlenül kiközösíteni őket. A strukturális rasszizmus hatása 
ugyanolyan mély és káros lehet, mint az egyéni rasszizmusé, létezését el kell ismerni, és 
proaktív politikákkal kell kezelni. Az interszekcionális nézőpont elmélyíti a strukturális 
rasszizmus megértését és hatékonyabbá teszi a válaszlépéseket. 


3.1. A folyamatok megfordítására irányuló politikák 


A sztereotípiák elleni küzdelem és a történelem iránti figyelemfelkeltés 


Előfordulhat, hogy a sztereotípiák évszázadokra nyúlnak vissza, makacsul rögzülnek a 
viselkedésformákban, és hajlamosak arra, hogy állandósuljanak. Túl gyakran erősíti a 
sztereotípiákat olyan, a társadalmi megosztottság irányába mutató tendencia, amely nem 
csupán társadalmilag, hanem fizikailag is elkülöníti a kisebbségeket. 


Az előítéletek és sztereotípiák mindenekelőtt a rasszizmus történelmi gyökereinek 
elismerésével kezelhetők. A gyarmatosítás, a rabszolgaság és a holokauszt szerves részét 
képezi történelmünknek és mind a mai napig mélyreható következményekkel jár a 
társadalomra. A történelmi emlékezet megőrzése fontos részét képezi a befogadás és a 

megértés ösztönzésének: ezért helyénvaló, hogy az EU például kifejezetten kijelöljön a 
rasszizmushoz kötődő olyan fontos emléknapokat, mint az Európai Parlament által javasolt" 
nemzetközi nap a rabszolgaság eltörléséért". Az Európa Tanács oktatáspolitikai 
programjában fontos hangsúlyt kap a történelem és a történelem oktatása". 2020 júliusában 
az Európa Tanács ajánlást fogadott el, amelyben azt sürgette, hogy a roma és/vagy az utazó 
népesség történelmét építsék be az iskolai tantervekbe és oktatási anyagokba. A kultúra és 
az értékek területére irányuló uniós fellépés részeként a Kreatív Európa és a Polgárok, 
egyenlőség, Jogok és értékek programok támogatást nyújtanak majd olyan projektekhez, 
amelyek célja az akadályok felszámolása, és amelyek ösztönzik a társadalmi befogadást és az 
alulreprezentált és hátrányos helyzetű csoportok részvételét, olyan szempontokat is beleértve, 
mint a kisebbségek helye az európai társadalomban és a gyarmatosítás történelmi öröksége. 


Erősítheti a negatív sztereotípiákat a faji vagy etnikai kisebbséghez tartozó személyek 
médiában való megjelenítésének módja, valamint az, hogy egyáltalán megjelennek-e ezeken 
a felületeken, és tovább fokozhatja ezt a tendenciát, hogy az említett kisebbségek 
alulreprezentáltak a médiaszakmákban. A kiegyensúlyozott demokratikus vitához független 
és sokszínű médiára van szükség. Ha népszerűsítik a kiegyensúlyozott és pozitív narratívákat, 
fokozzák az újságírók tudatosságát és ismereteit, valamint előmozdítják a médiaműveltséget, 
az jelentősen hozzájárul a befogadó társadalmak kialakításához. A Bizottság a roma kérdésről 
tartott szemináriumokra"" építve faji és etnikai sztereotípiákról szóló szeminárium- 
sorozatokat fog kidolgozni, amelyen újságírók, civil társadalmi szervezetek és a faji vagy 
etnikai kisebbséghez tartozó személyek képviselői vesznek majd részt. Emellett a Bizottság 
együttműködik az Európai Újságíró Szövetséggel a 2021 elejére tervezett online 
szemináriumsorozat kapcsán, amelynek célja a muszlimokkal és az iszlámmal kapcsolatos 
ismeretek és kiegyensúlyozott beszédmód elősegítése és népszerűsítése. A kulturális és 
kreatív iparágak hasonló kihívásokkal néznek szembe, így például a kisebbségeknek a 
filmkészítők közötti alulreprezentáltságával, vagy az egyéb kulturális termékekben megjelenő 
sztereotípiákkal. Ezek az iparágak ugyanakkor az egyenlőség, a sokszínűség és a befogadás 
előmozdításának hatékony eszközei lehetnek. 


A korábbi kezdeményezésekből levont tanulságokra építve, a Bizottság 2021-ben és a 
későbbi időszakban célzott kommunikációs tevékenységek révén fogja előmozdítani a 
figyelemfelkeltést. Ez kiterjed majd a politikai, sport, üzleti vagy kulturális szféra kiemelkedő 
személyiségeinek bevonására, valamint arra, hogy a Bizottság támogatásnyújtásra szólítja fel 
a nagy hatókörű szervezeteket. 


A dezinformáció egyik lehetséges célja a konkrét kisebbségek elleni hangulatkeltés, 
valamint tágabb értelemben a társadalmi feszültségek kiélezése. A Covid19-világjárvány 
számos példát szolgáltatott erre". A Digitális Média Európai Megfigyelőközpontjának a 
tényvizsgálók és a dezinformációval foglalkozó kutatók támogatására irányuló munkája 
kifejezetten a dezinformációra és a kisebbségi közösségek ellen irányuló összeesküvés- 
elméletekre fog összpontosítani. A dezinformáció útján terjedő, faji megkülönböztetéssel 


74 Az Európai Parlament 2019. március 26-i állásfoglalása az afrikai származású emberek alapvető jogairól 


Európában. 

A legfontosabb emléknapok közé tartozik a holokauszt áldozatainak nemzetközi emléknapja (január 27.), a 
faji megkülönböztetés elleni küzdelem nemzetközi napja (március 21.), a Roma Holokauszt Európai 
Emléknapja (augusztus 2.), valamint a nemzetközi nap a rabszolgaság eltörléséért (december 2.). 

Lásd: https://www.coe.int/en/web/history-teaching 

Lásd: https://ec.europa.eu/newsroom/just/item-detail.cfm?item id-30548 

Közös közlemény, A Covid19-cel kapcsolatos dezinformáció kezelése — lássuk a valós tényeket 
(JOIN(2020) 8). 


Ta 

kapcsolatos narratívák gyengítése szintén fontos részét képezi a  médiaműveltségi 
kampányoknak. Az egyetemes médiaműveltséggel kapcsolatos projektek"? elősegítik 
ezeket a célkitűzéseket. A Bizottság tovább fogja vinni ezt a munkát az európai 
demokráciáról szóló, soron következő cselekvési terv, valamint a médiával és audiovizuális 
médiával kapcsolatos cselekvési terv keretében. 


A sporttal kapcsolatos uniós fellépés szintén kiemelten kezeli azokat a projekteket, amelyek 
ellensúlyozzák a sztereotípiákat, és a sport eszközeivel fellépnek a társadalmi befogadás 
elősegítése érdekében, többek között olyan fontos szervezetekkel együttműködve, mint 
amilyen Európai Labdarúgó-szövetség (UEFA) és a Nemzetközi Labdarúgó-szövetség 
(FIFA). A 2021 és 2027 közötti időszakra vonatkozó Erasmus+ program"! keretében 
különös hangsúlyt kapnak a szabadidősportok??, ami megkönnyíti a különböző hátterű 
emberek, köztük a faji vagy etnikai kisebbségekhez tartozók részvételét. A zenétől a 
filmművészetig és az előadó-művészetig számos területet felölelő kulturális ágazat hatékony 
területe a befogadás előmozdításának és a rasszizmus elleni küzdelemnek. 


A megalapozott szakpolitikai döntésekhez szükséges megfelelő adatok 


A pontos és összehasonlítható adatok elengedhetetlenek ahhoz, hogy a döntéshozók és a 
nyilvánosság képesek legyenek felmérni az elszenvedett hátrányos megkülönböztetés 
mértékét és jellegét, valamint  nélkülözhetetlenek a  szakpolitikák kialakításához, 
kiigazításához, ellenőrzéséhez és értékeléséhez. Ehhez az adatok etnikai vagy faji 
származás szerinti bontására"? van szükség. Azonban a más tényezőkön — például a nemen, 
fogyatékosságon és életkoron — alapuló hátrányos megkülönböztetéshez képest viszonylag 
kevés ilyen adat áll rendelkezésre. Az is akadályt jelent, hogy problémás a közös módszertan 
kidolgozása, mivel egyes tagállamok gyűjtenek ilyen adatokat, mások viszont tudatosan 
kerülik ezt a megközelítést. Ennek következtében számos felmérés az érzékelt hátrányos 
megkülönböztetésre helyezi a hangsúlyt vagy olyan helyettesítő tényezőket alkalmaz, mint 
például az állampolgárság vagy a születési ország. A megbízható és összehasonlítható adatok 
európai és nemzeti szintű gyűjtése a hatékony fellépés elengedhetetlen előfeltétele. 


Az FRA fontos szerepet játszik, például annak révén, hogy együttműködik a Bizottsággal a 
gyűlölet-büncselekményekre vonatkozó adatok gyűjtésének és rögzítésének javítására 
irányuló tagállami erőfeszítések támogatása céljából. Az FRA a következő két évben a 
bevándorlók és leszármazottaik helyzetére, valamint a zsidókkal szembeni hátrányos 
megkülönböztetésre és gyűlölet-büncselekményekre vonatkozó felméréseket fog készíteni. A 
hátrányos megkülönböztetésre vonatkozó Eurobarométer-felméréseket"" továbbra is 


7 Az előkészítő intézkedések támogatják a dezinformáció elleni küzdelemre szolgáló oktatási anyagokat, 


valamint figyelemfelhívási módokat dolgoznak ki a rosszindulatú szereplők által a dezinformáció internetes 
létrehozása, terjesztése és felerősítése érdekében általánosan használt technikákkal kapcsolatban. 

A közös kezdeményezések közé tartozik az UEFA Respect, az #EqualGame és a #WePlayStrong 
kampányok, valamint a FIFA #stopracism és #stopviolence kampányai. 

COM(2018) 367 final. 

Azaz helyi szinten, amatőr sportolók által szervezett formában gyakorolt sporttevékenység és tömegsport. 
Már a rasszizmus, a faji megkülönböztetés, az idegengyűlölet és az ezekhez társuló intolerancia elleni 2002- 
es ENSZ-világkonferencia és a durbani cselekvési program is támogatta a népességi statisztikákon belüli 
bontott adatgyűjtés szükségességét. Ezt a válaszadók kifejezett hozzájárulásával, azok önmeghatározása 
alapján, és a magánélet védelmére vonatkozó emberi jogi normákkal összhangban kell végezni; 
https://www.un.org/en/durbanreview2009/pdf/DDPA_ full text.pdf 

Az EU-n belüli hátrányos megkülönböztetésről szóló, 2019. évi 493. sz. Eurobarométer-felmérés és a 
korábbi hasonló felmérések nyomon követése. 

rendszeres időközönként elvégzik majd, hogy nyomon lehessen követni a viselkedésminták 
és felfogások időbeli alakulását. 


Az egyenlőséggel foglalkozó szervek hasznosan együttműködhetnek egymással annak 
érdekében, hogy megvizsgálják az egyenlőséggel kapcsolatos adatok gyűjtésére vonatkozó 
saját rendszereiket, kezeljék az e rendszerek hatékonysága és/vagy összehasonlíthatósága és 
interoperabilitása előtt álló akadályokat, valamint annak mérlegelése céljából, hogy miként 
találhatnak optimális módot adatgyűjtésük javítására és összehangolására. A Bizottság 
támogatni fogja az összehangolás kialakítására irányuló erőfeszítéseket. 


Az egyenlőséggel kapcsolatos adatok gyűjtésére vonatkozó új megközelítés 
megvalósításához azonban jelentősebb előrelépés szükséges. A közös adatkészletek 
kialakítása felé történő előrehaladás előfeltétele az alkotmányos normák, az uniós 
adatvédelmi jog és az Európai Unió Alapjogi Chartájának maradéktalan tiszteletben tartása. 
Biztosítékokat kell bevezetni annak érdekében, hogy az egyenlőségre vonatkozó érzékeny 
adatokat ne kapcsolhassák össze ismét az adott egyénnel. Ez magában foglalja az 
adatvédelmi szabályok maradéktalan betartását, elsősorban a helytelen használat vagy 
visszaélés esetleges kockázatának csökkentése érdekében. A Bizottság kerekasztal- 
megbeszélést szervez az egyenlőségre vonatkozó adatokról a legfontosabb érdekelt felek 
részvételével", hogy megvizsgálják a faji vagy etnikai származással kapcsolatos adatok 
gyűjtésének akadályait, és — többek között a vallásra vagy meggyőződésre és a nemre 
vonatkozó interszekcionális adatok tekintetében is — meghatározzák a harmonizáltabb 
megközelítés kialakításának módozatait. A cél az, hogy a tagállamok —-— nemzeti 
körülményeik teljes mértékű tiszteletben tartása mellett — a faji vagy etnikai származás 
szerinti bontásban megjelenő adatok gyűjtése felé mozduljanak el annak érdekében, hogy 
egyaránt képet kapjanak a hátrányos megkülönböztetés és az áldozattá válás szubjektív 
tapasztalatairól, valamint a rasszizmus és a hátrányos megkülönböztetés strukturális 
szempontjairól. Ezeknek az adatoknak átfogónak, megbízhatónak, rendszeresnek és 
időszerűnek, emellett reprezentatívnak és összehasonlíthatónak kell lenniük; és be kell építeni 
azokat az uniós és nemzeti felmérésekbe®ć. 


Az Eurostat 2021-ben az európai uniós munkaerő-felmérésbe (EU-LFS) beépít majd egy, a 
migránsok munkaerőpiaci helyzetével foglalkozó külön modult, amely a munkahelyi 
hátrányos megkülönböztetéssel kapcsolatos kérdésekre is kiterjed. 


A Bizottság: 


- . a médiával, a civil társadalommal és a kisebbségi faji vagy etnikai hovatartozással 
rendelkezők képviselőivel együttműködve egy sor intézkedést hoz a faji és etnikai 
sztereotípiák kezelésére, 

- fellépést indít az egyenlőséggel kapcsolatos adatok gyűjtésére vonatkozó következetes 
megközelítés előmozdítása érdekében, különös tekintettel a faji vagy etnikai származás 
szerinti bontásban megjelenő adatokra. 


A Bizottság az alábbiakra ösztönzi a tagállamokat: 


85 Ideértve az egyenlőséggel foglalkozó szerveket, a civil társadalmat, a tudományos élet képviselőit, az uniós 
intézményeket, az uniós hatóságokat, például az európai adatvédelmi biztost, az FRA-t és más uniós 
ügynökségeket, a vállalkozásokat, a statisztikai hivatalokat, az egészségügyi dolgozókat, a nemzetközi 
szervezeteket, a tagállamok képviselőit stb. 

Lásd a megkülönböztetésmentességgel és sokszínűséggel foglalkozó magas szintű munkacsoport 
egyenlőséggel foglalkozó alcsoportjában kidolgozott iránymutatásokat. Lásd még az ENSZ Statisztikai 
Bizottságának „a nép- és lakásszámlálásokra vonatkozó elveit és ajánlásait”. 

- a média, az oktatás, a kultúra és a sport területén kezeljék aktívan a faji és etnikai 
sztereotípiákat, 
- javítsák a faji vagy etnikai származás szerinti bontásban megjelenő adatok gyűjtését. 


3.2. A megvalósítás kerete: az uniós eszközök teljes körű kihasználása 


Helyi, regionális, nemzeti és nemzetközi szintű fellépések 
- Nemzeti cselekvési tervek 


A rasszizmussal minden szinten foglalkozni kell, és a kérdést holisztikus módon kell kezelni. 
A nemzeti cselekvési tervek sikeresnek bizonyultak, lehetővé téve a tagállamok számára, 
hogy hatékony válaszlépéseket tegyenek a rasszizmus és a faji megkülönböztetés ellen, 
ugyanakkor a konkrét intézkedéseket a saját körülményeikhez igazítsák. Mindazonáltal a 
közelmúltban közzétett FRA-jelentés szerint csupán a tagállamok mintegy fele rendelkezik 
ilyen tervvel"7. A Bizottság arra ösztönzi valamennyi tagállamot, hogy dolgozzon ki és 
fogadjon el nemzeti cselekvési tervet a rasszizmus és a faji megkülönböztetés ellen. A 
cselekvési tervek amellett, hogy a rasszizmus nemzeti szintű kezelésére irányuló munka 
vezérfonalát képeznék, a bevált gyakorlatok tagállamok közötti megosztásának eszközéül is 
szolgálhatnának. 


A Bizottság együttműködést javasol a tagállamokkal a nemzeti cselekvési tervekre vonatkozó 
közös irányadó elvek meghatározása céljából, a civil társadalom és az egyenlőséggel 
foglalkozó szervek szoros bevonásával. 2021 végéig a Bizottság előterjeszti a hatékony 
nemzeti cselekvési tervek kidolgozásához szükséges főbb elveket és elemeket? Ennek 
alapján 2022 végéig valamennyi tagállam kidolgozhatná és elfogadhatná nemzeti cselekvési 
tervét. 


A közös irányadó elvek közé tartozhatnak a következők: 


v az ezen uniós szintű cselekvési tervben meghatározott szakpolitikai területek" — például 
a rasszizmus elleni küzdelmet célzó jogszabályok, a bűnüldöző hatóságok által 
alkalmazott hátrányos megkülönböztetés elleni küzdelem, valamint az oktatás és képzés, 
a foglalkoztatás, az egészségügy és a lakhatás terén alkalmazott 
megkülönböztetésmentesség — előmozdítása; az e cselekvési tervben meghatározott 
valamennyi területen nemzeti szinten szükséges fellépések átfogó értékelés alapján 
történő meghatározása; 


87 Az FRA 2020. évi jelentése (2020. június, FRA) szerint 2019-ben 15 tagállam (Belgium, Horvátország, 
Csehország, Finnország, Franciaország, Németország, Írország, Olaszország, Litvánia, Hollandia, 
Portugália, Szlovákia, Svédország, Spanyolország és az Egyesült Királyság) tett lépéseket a rasszizmus, a 
faji/etnikai megkülönböztetés és a kapcsolódó intolerancia elleni kormányzati cselekvési terv kidolgozására. 

Ezt a munkát a rasszizmus, az idegengyűlölet és az intolerancia egyéb formái elleni küzdelemmel foglalkozó 
magas szintű csoport és a megkülönböztetésmentességgel foglalkozó magas szintű munkacsoport 
szakértőiből álló új közös alcsoport végzi majd. 

A hátrányos megkülönböztetés elleni jogszabályok és az egyenlőséggel foglalkozó szervek szerepe; 
gyűlöletbeszéd és gyűlölet-bűncselekmények; a bűnüldöző hatóságok általi jogellenes profilalkotás; az új 
technológiák jelentette kockázatok; sztereotípiák és történelmi tudatosság; egyenlő hozzájutás az oktatáshoz, 
a foglalkoztatáshoz, az egészségügyi ellátáshoz és a lakhatáshoz; az egyenlőséggel kapcsolatos szempontok 
érvényesítése nemzeti szinten; a regionális és helyi szintek bevonása; a rasszizmus elleni küzdelem 
finanszírozása; adatgyűjtés, párbeszéd a civil társadalommal. 

v a cselekvési tervek hozzáigazítása a társadalmi, történelmi és kulturális környezethez és 
az ország sajátosságaihoz" a legsürgetőbb igények kielégítése érdekében; 

v a regionális és helyi hatóságok, valamint a civil társadalom és az egyenlőséggel 
foglalkozó szervek bevonása a cselekvési tervek kidolgozásába, végrehajtásába és 
értékelésébe; 

v ideértve az adatgyűjtést és az előrehaladás mérésére szolgáló mutatók meghatározását; 

v a cselekvési terveknek az ENSZ Emberi Jogi Főbiztosának Hivatala által nyújtott 
gyakorlati iránymutatás’!, valamint az ilyen tervek kidolgozási módjára vonatkozóan 
meghatározott kulcsfontosságú elemek és elvek alapján történő kidolgozása. 


A Bizottság felkéri a tagállamokat, hogy rendszeresen tegyenek jelentést a nemzeti cselekvési 
tervek végrehajtásáról. Ez nagy jelentőséggel bír majd a bevált gyakorlatok cseréje, az 
egymástól való tanulás, valamint a nemzeti és uniós szinten elért eredmények értékelése 
szempontjából. A Bizottság javasolja, hogy a tagállamok rendszeresen tegyenek jelentést a 
rasszizmus elleni nemzeti cselekvési terveik végrehajtásáról, és az első jelentést 2023 végén 
nyújtsák be. 


- A regionális és helyi szintek mozgósítása az érdemi helyi hatás érdekében 


A helyi hatóságok rengeteg tapasztalattal rendelkeznek a rasszizmus elleni hatékony 
stratégiák kidolgozása és a hálózatépítés?? terén. A Bizottság továbbra is támogatni fogja az 
ilyen programokat és hálózatokat”. Ezeket a témákat például a városfejlesztési hálózati 
program (URBACT) keretében lehetne megvitatni (a kohéziós politika finanszírozásával 
működő városfejlesztési hálózati program a várospolitikai döntéshozókat fogja össze). Ez a 
munka a nagy európai városok hálózatával (EUROCITIES) és az UNESCO vezetése alatt 
álló „Városok európai koalíciója a rasszizmus ellen"? szervezettel való együttműködésre 
is támaszkodhat. Más helyi kezdeményezések — mint például a nemzetközi városi 
együttműködési program (IUC)" vagy a Polgármesterek Klíma- és Energiaügyi Szövetsége” 
— platformként vagy modellként szolgálhatnának a faji egyenlőséget előmozdító városi szintű 
intézkedések továbbfejlesztéséhez, a társadalmi befogadás olyan területeken történő 
támogatása mellett, mint az energiaszegénység kezelése vagy a tisztességes lakhatáshoz való 
hozzáférés. 

A városok hálózata” által elindított projekteknek prioritásként kell kezelniük a faji vagy 
etnikai kisebbséghez tartozó személyek európai társadalomban és kultúrában betöltött 
szerepével kapcsolatos tudatosság növelését és ismeretek gyarapítását. Azon városok 


70 Például a lakosság összetétele, a sajátos történelmi és jogi körülmények, valamint a hátrányos 


megkülönböztetés mindennapos előfordulásának mértéke. 
1 https://www.refworld.org/docid/5566debe4.html. Az iránymutatás felszólítja az országokat, hogy 
határozzanak meg célokat és intézkedéseket, jelöljenek ki felelős állami szerveket, tűzzenek ki határidőket, 
tüntessenek fel  teljesítménymutatókat, valamint biztosítsanak nyomonkövetési és értékelési 
mechanizmusokat. 
A legfontosabb hálózatok közé tartozik az „Uniós városok a radikalizálódás ellen”, az „Északi biztonságos 
városok”, az „Erős városok hálózata” és az „Európai fórum a városi biztonságért” kezdeményezés. 
Ilyen például a migránsok és menekültek befogadását célzó partnerség az uniós városfejlesztési menetrend 
keretében, lásd: https://www.inclusionpartnership.com 
Lásd: https://www.eccar.info/ 
95 Lásd: https://iuc.eu/na/home/ 
% A kezdeményezést a Bizottság 2008-ban indította el, és ma a Polgármesterek Szövetsége a világ legnagyobb 
városi szintű energia- és éghajlat-politikai mozgalma, amely 59 országban működik és 10117 helyi 
önkormányzatot foglal magában. 
A hálózatba tartozó városok közötti partnerség lehetővé teszi az együttműködés elmélyítését és intenzívebbé 
tételét, valamint bizonyos kérdések megvitatását: https://eacea.ec.europa.eu/europe-for-citizens/funding_en 

erőfeszítéseinek elismerése és láthatóvá tétele érdekében, amelyek helyi szinten markáns 
befogadási szakpolitikákat vezettek be, a Bizottság évente ki fogja jelölni a befogadás és 
sokszínűség európai fővárosát (fővárosait). 


A vidéki térségek olyan sajátos kihívásokkal néznek szembe, mint a távoli fekvés, az 
újonnan érkezők viszonylag magas aránya a lakosság számához képest (a migránsok gyakran 
a vidéki térségekbe érkeznek először), az alapvető szolgáltatások és infrastruktúrák esetleges 
hiánya, valamint a szegénység és a munkanélküliség magasabb aránya. Az uniós források 
kiegészítik a kiszolgáltatott vidéki közösségek előtt álló kihívások"? kezelésére irányuló 
nemzeti fellépéseket; e kihívásokat a vidéki térségek jövőjével foglalkozó hosszú távú 
elképzelések is igyekeznek orvosolni. 


- Együttműködés a magánszektorral 


Az üzleti szervezetek és az egyes vállalkozások kulcsszerepet játszanak a 
megkülönböztetésmentesség, a sokféleség és a befogadás biztosításában. A sokszínűségi 
charták®” aláírásával a szervezetek önkéntes kötelezettséget vállalnak arra, hogy befogadó 
munkakörnyezetet hoznak létre és tartanak fenn alkalmazottaik számára, nemre, faji vagy 
etnikai származásra, vallásra, életkorra, fogyatékosságra vagy szexuális irányultságra való 
tekintet nélkül. Az európai sokszínűségi charták hónapjában — 2021 májusában — a 
Bizottság magas szintű rendezvényt szervez politikai döntéshozók, sokszínűségi chartát aláíró 
szervezetek vezető tisztségviselői és más érdekelt felek részvételével, annak áttekintése 
érdekében, hogy a sokszínűségi stratégiákban mennyire érvényesülnek a faji és etnikai 
származással kapcsolatos szempontok, illetve e szempontok előmozdítása céljából. Ezt egy 
online eszköztár követi majd, amelynek segítségével a vállalkozások a helyzetükhöz 
igazítható személyzeti felmérések és egy letölthető kérdőív útján értékelhetik belső 
sokszínűségüket és sokszínűségi stratégiáikat, és az értékelés eredményei alapján ajánlásokat 
kapnak a szervezetük sokszínűségének javítására. 


Általános érvényesítés 


A szakpolitikák kidolgozása során — legyen szó akár a társadalmi befogadásról, a mesterséges 
intelligenciáról, a zöld megállapodásról, a digitális befogadásról, illetve a gyűlöletbeszédről 
vagy a migrációs politikáról — az egyenlőség szempontjának érvényesítése egyben annak 
biztosítását is jelenti, hogy az uniós és nemzeti szakpolitikák az egész lakosság érdekeit 
szolgálják, faji vagy etnikai származástól függetlenül. A Bizottság törekedni fog annak 
biztosítására, hogy a fenti okokból történő hátrányos megkülönböztetés elleni küzdelem és a 
hátrányos megkülönböztetés egyéb — például nemen, fogyatékosságon, életkoron, valláson 
vagy szexuális irányultságon alapuló — formái elleni küzdelem szempontja valamennyi uniós 
szakpolitikába, jogszabályba és finanszírozási programba beépüljön. Az új belső 
Esélyegyenlőségi Munkacsoport egyik feladata annak biztosítása, hogy e szempontok 
valamennyi szakpolitikai területen teljes körűen érvényesüljenek. A Bizottság az egyenlőség 
általános érvényesítésére vonatkozó iránymutatást és képzést fog kidolgozni, melyek célja, 
hogy valamennyi érintett szereplő számára támogatást nyújtsanak az egyenlőség 
szempontjának beépítéséhez az uniós beavatkozások valamennyi szakaszába, valamint hogy 


78 Például a közös agrárpolitikának (KAP) az Európai Mezőgazdasági Vidékfejlesztési Alap által 


finanszírozott, alulról felfelé építkező, közösségi alapú eszköze, a LEADER támogatja az inkluzív vidéki 
közösségek fejlesztését. 

Jelenleg 24tagállamban léteznek sokszínűségi charták, több mint 12 000 aláíróval (vállalatok, 
közintézmények, nem kormányzati szervezetek , egyetemek, szakszervezetek), és a charták több mint 16 
millió alkalmazottat fednek le;https://ec.europa.eu/info/policies/justice-and-fundamental-rights/combatting- 
discrimination/tackling-discrimination/diversity-management en 

előmozdítsák a faji vagy etnikai kisebbséghez tartozó személyeket képviselő szervezetekkel 
folytatott aktívabb konzultációt a Bizottság teljes szakpolitikai ciklusa során. A Bizottság arra 
ösztönzi a többi uniós intézményt és a nemzeti hatóságokat, hogy működjenek együtt az 
egyenlőség általános érvényesítését célzó sikeres eszközök és gyakorlatok kidolgozása, 
illetve megosztása terén. A tagállamok a technikai támogatási eszközön keresztül technikai 
támogatást kérhetnek az egyenlőségnek a szakpolitikai döntéshozatalban és a 
reformfolyamatokban való érvényesítéséhez. 


Az uniós finanszírozás mozgósítása 


Az uniós költségvetés támogatja és a jövőben is támogatni fogja az egyenlőséggel 
kapcsolatos célkitűzések — mind célzott fellépések, mind általános érvényesítés útján történő 
— elérését. A jól kialakított programok, a hatékony végrehajtás és a finanszírozás szilárd jogi 
kereten belüli intelligens kombinációi révén biztosítani lehet a rendelkezésre álló források 
lehető legjobb felhasználását, valamint azt, hogy a források eljussanak a leginkább 
rászorulókhoz. A következő többéves pénzügyi keretre (MFF) vonatkozó bizottsági javaslat 
számos fontos lehetőséget kínál a megkülönböztetésmentesség és a faji vagy etnikai 
kisebbséghez tartozó személyek uniós finanszírozásból történő támogatására. Míg az új 
, Polgárok, egyenlőség, jogok és értékek" program konkrét célkitűzéseket határoz meg a 
hátrányos megkülönböztetés, a rasszizmus és az idegengyűlölet elleni küzdelem terén, más 
alapok — például az Európai horizont — is hozzá fognak járulni az egyenlőséget és a 
befogadást előmozdító beruházások támogatásához. 


A Next Generation EU (Európai Uniós Helyreállítási Eszköz) részeként az új Helyreállítási 
és Rezilienciaépítési Eszköz támogatja majd a tartós fellendüléshez elengedhetetlen 
beruházásokat és reformokat, a gazdasági és társadalmi reziliencia és a társadalmi kohézió 
előmozdítása mellett!®. Ez a támogatás lehetőséget biztosít a tagállamok számára a 
kiszolgáltatott csoportok — köztük a romák és más, faji vagy etnikai kisebbséghez tartozó 
személyek — befogadásának előmozdítására. 


A civil társadalmi szervezetek kulcsfontosságú szerepet játszanak a rasszizmus és a hátrányos 
megkülönböztetés elleni küzdelemben. A Bizottság célja nem csupán a civil társadalommal 
való aktív együttműködés biztosítása, hanem a nem kormányzati szervezetek és a közösségi 
alapú szervezetek pénzügyi támogatásának biztosítása is. E célból a Bizottság arra törekszik, 
hogy erős partnerségi kultúrát alakítson ki a civil társadalmi szereplőkkel a társadalmi 
befogadás, az alapvető jogok és az egyenlőség előmozdítása érdekében, a szakpolitika 
kidolgozásától kezdve egészen a végrehajtási szakaszig. A Bizottság arra ösztönzi a 
tagállamokat, hogy tegyék ugyanezt. 


Mivel az uniós költségvetés nagy részét a tagállamok hajtják végre!"!, utóbbiak kulcsszerepet 
játszanak a célzott szakpolitikák kialakításában, valamint a rasszizmus és a hátrányos 
megkülönböztetés által érintettek támogatását célzó finanszírozási programok maximális 
kihasználásában. A Bizottság arra kéri a tagállamokat, hogy a többéves pénzügyi keret és a 
Next Generation EU forrásainak felhasználása során tartsák szem előtt ezeket a 
szükségleteket. A Bizottság törekedni fog annak biztosítására, hogy a jövőbeli partnerségi 
megállapodások és közös agrárpolitikai tervek megfelelően kezeljék a befogadás és a 
hátrányos megkülönböztetés területén jelentkező országspecifikus kihívásokat, továbbá 
biztosítani fogja az egyenlőséget és a befogadást előmozdító intézkedések operatív 


10 Ahhoz, hogy támogatásban részesüljenek, a tagállamoknak helyreállítási és rezilienciaépítési tervet kell 
kidolgozniuk, amely többek között a válság gazdasági és társadalmi hatásait is figyelembe veszi. 

101 Az uniós költségvetés 80 %-át megosztott irányítás keretében a tagállamokkal együtt hajtják végre, és a 
Bizottságnak korlátozott lehetőségei vannak arra, hogy helyszíni intézkedéseket dolgozzon ki. 

programokon keretében történő végrehajtását. Ezt a Bizottság által javasolt, a 2021—2027 
közötti időszakban az egyes uniós alapokra alkalmazandó előfeltételek is alátámasztják", 
amelyek célja az alapvető jogok tiszteletben tartásának biztosítása, beleértve a 
megkülönböztetésmentességet, valamint a romák egyenlőségét, befogadását és részvételét!95. 


A rasszizmus és a hátrányos megkülönböztetés elleni küzdelem a külső politikákban 


A rasszizmus globális probléma, és fontos, hogy az EU-nak a rasszizmus megelőzésére és 
leküzdésére irányuló belső és külső fellépései következetesek legyenek, és kölcsönösen 
erősítsék egymást. A rasszizmus és a bármilyen alapon történő hátrányos megkülönböztetés 
elleni küzdelem az EU emberi jogi programjának alapvető célkitűzése a külkapcsolatok terén, 
és mint ilyen, megjelenik az EU valamennyi releváns nemzetközi megállapodásában és 
külpolitikai dokumentumában — ideértve az emberi jogokra és a demokráciára vonatkozó, a 
2015—2019 közötti időszakra szóló cselekvési tervet!” —, és szerepelni fog a 2020—2024 
közötti időszakra vonatkozó, 2020 utolsó negyedévében elfogadandó következő cselekvési 
tervben is. Az EU-nak a Tanács által 2019-ben elfogadott, a megkülönböztetésmentesség 
elvének az Unió külső tevékenysége keretében való érvényesítéséről szóló emberi jogi 
iránymutatásai elvi és operatív iránymutatást nyújtanak az uniós intézmények és a tagállamok 
számára a rasszizmus és a faji megkülönböztetés elleni küzdelemben!. Ezen túlmenően az 
EU arra ösztönzi a bővítési országokat, hogy tartsák tiszteletben a hátrányos 
megkülönböztetés, a rasszizmus és az idegengyűlölet kezelésére vonatkozó uniós 
vívmányokat. Az EU kereskedelempolitikája a hátrányos megkülönböztetés és a rasszizmus 
elleni küzdelemben is szerepet játszik. 


A faji megkülönböztetés valamennyi formájának kiküszöböléséről szóló nemzetközi 
egyezmény központi szerepet játszik az EU rasszizmus elleni küzdelmében a 
partnerországokkal, valamint a regionális és nemzetközi szervezetekkel folytatott 
együttműködés és politikai párbeszéd során. A Covid19-válság valószínűleg tovább 
súlyosbítja az egyenlőtlenségeket, különösen az egészségügy területén, ahol a faji vagy 
etnikai kisebbséghez tartozó személyek és a menekültek jobban ki vannak téve a világjárvány 
hatásainak". A nagy fokú egyenlőtlenségek akadályozzák a fenntartható fejlődést, valamint 
a 2030-ig tartó időszakra szóló menetrend és a fenntartható fejlődési célok elérését. 


Ami a pénzügyi támogatást illeti, a rasszizmus elleni küzdelem, a 
megkülönböztetésmentesség és az egyenlőség — annak valamennyi értelmében — olyan 
értékek, amelyek szilárdan beépülnek a demokrácia és az emberi jogok európai eszközébe, és 


102 Az Európai Unió Alapjogi Chartájának hatékony alkalmazására és végrehajtására vonatkozó horizontális 
feltétel bevezetése révén. 

103 TaN 

irányuló ESZA+ egyedi célkitűzést programozó tagállamoknak teljesíteniük kell a 2021-2027 közötti 

időszakra vonatkozó közös rendelkezésekről szóló rendeletre irányuló bizottsági javaslat IV. mellékletében 

foglalt, a nemzeti romastratégiai keretek tematikus előfeltételeire vonatkozó valamennyi követelményt. Az 

ESZA+ egyedi célkitűzése mellett számos más uniós finanszírozási eszköz is felhasználható a marginalizált 

közösségek integrációjára. 

Lásd: https://eeas.europa.eu/sites/eeas/files/eu action plan on human rights and democracy en 0.pdf 

Az Európai Unió Tanácsa, 2019. március 18., 6337/19. és 6338/19. sz. dokumentum. 

Például az EU általános vámkedvezmény-rendszere előmozdítja a hátrányos megkülönböztetésről szóló 

ILO-egyezmény (C111) megerősítését és végrehajtását, továbbá a faji megkülönböztetés valamennyi 

formájának kiküszöböléséről szóló nemzetközi egyezmény és az uniós szabadkereskedelmi megállapodások 

ugyancsak előmozdítják a hátrányos megkülönböztetésről szóló ILO-egyezmény (C111) megerősítését és 

végrehajtását. 

Lásd az ENSZ Élelmezési és Mezőgazdasági Szervezete „Addressing inequality in times of Covid-19” (Az 

egyenlőtlenségek kezelése a Covid19-járvány idején, 2020. április 28.) című dokumentumát. 

horizontális prioritást jelentenek annak utódja, a Szomszédsági, Fejlesztési és Nemzetközi 


Együttműködési Eszköz vonatkozásában is. 


Az egyenlőtlenségek növekedése globális jelenség, ezért egyre fontosabb, hogy nemzetközi 
partnerségeket alakítsunk ki e kihívások közös és következetes kezelése érdekében. A külső 
fellépések e szilárd keretére építve a Bizottság és a főképviselő törekedni fognak a 
kulcsfontosságú regionális és kétoldalú partnerekkel fennálló partnerségek további 
erősítésére, hogy ezáltal a rasszizmus elleni menetrend egy új, friss lendülettel felvértezett 
megközelítést kapjon. 


A Bizottság: 


- a tagállami hatóságokkal folytatott közös munka eredményeként előterjeszti a 
rasszizmus elleni hatékony nemzeti cselekvési tervek 2021 végéig történő 
kidolgozásához szükséges főbb elveket és elemeket, 

- 2023 végéig közzéteszi a nemzeti cselekvési tervek végrehajtásáról szóló első 
jelentést, 

- elindítja a befogadás és sokszínűség európai fővárosa(i) évente történő kijelölését, 

- 2021 tavaszán magas szintű rendezvényt szervez a faji és etnikai származással 
kapcsolatos szempontoknak a magánvállalatok sokszínűségi stratégiáiban való 
érvényesítése témájában, 

- a főképviselővel együtt arra törekszik, hogy tovább erősítse a kulcsfontosságú 
nemzetközi, regionális és kétoldalú partnerekkel fennálló partnerségeket, hogy 
ezáltal a rasszizmus elleni menetrend egy új, friss lendülettel felvértezett 
megközelítést kapjon. 


A Bizottság az alábbiakra ösztönzi tagállamokat: 


- 2022 végéig fogadjanak el nemzeti cselekvési tervet a rasszizmus ellen, 

- biztosítsák a civil társadalom képviselőinek és az egyenlőséggel foglalkozó 
szerveknek a bevonását a rasszizmus elleni nemzeti cselekvési tervek kidolgozásába, 
végrehajtásába és értékelésébe. 


3.3 Az EU pozitív intézkedései: odafigyelés és cselekvés 


A pozitív intézkedések fontos szerepet játszhatnak a társadalmakon belüli érdemi egyenlőség 
hiányának orvoslásában: a formális egyenlőség önmagában nem feltétlenül elégíti ki az 
emberek bizonyos csoportjainak sajátos igényeit. Intézkedések hozhatók az olyan hátrányos 
megkülönböztetés ellensúlyozására, amelynek a faji vagy etnikai kisebbséghez tartozó 
személyek ki vannak téve. Az uniós jog nem akadályozza meg a tagállamokat abban, hogy 
egyedi intézkedéseket fogadjanak el a faji vagy etnikai származáson alapuló hátrányos 
megkülönböztetéshez kapcsolódó hátrányos helyzetek elkerülése vagy kompenzálása 
érdekében, amennyiben létezik védelmi rendelkezés. 


A Bizottság arra is ösztönzi a tagállamokat, hogy határozzák meg, miként lehet előmozdítani 
az egyenlőséggel kapcsolatos szempontoknak a közigazgatási szervek mindennapi 
ügymenetébe való beépítésére vonatkozó kötelezettségeket. A közszférának az egyenlőség 


108 Lásd még: „A rights-based approach encompassing all human rights, for all EU development cooperation” 
(Az összes emberi jogra kiterjedő, jogalapú megközelítés az EU fejlesztési együttműködésében), 
SWD(2014) 152 final. 

proaktív és szisztematikus módon történő előmozdítására vonatkozó jogi kötelezettségei — 
más néven a törvényes egyenlőségi kötelezettségek!" — a közpolitika középpontjába 
helyezik az egyenlőséget. E kötelezettségek fontosak a politikai döntéshozói szerepet betöltő 
közigazgatási szervek, a szolgáltatók, a munkaadók, valamint az áruk és szolgáltatások 
beszerzői számára. E kötelezettségek kapcsán nyilvánvalóvá vált! hogy lehetővé teszik a 
hátrányos megkülönböztetés felszámolására és az egyenlőség előmozdítására irányuló 
hatékony és proaktív megközelítéseket. A Bizottság továbbra is elősegíti a jogszabályi 
kötelezettségekre vonatkozó jogalkotással és azok végrehajtásával kapcsolatos bevált 
gyakorlatok tagállamok közötti megosztását. 


Inkluzív demokráciák 


A 2019. évi európai parlamenti választások előtt az emberek jobban megismerték a 
marginalizálódásra hajlamos csoportok — például a faji vagy etnikai kisebbségekhez tartozó 
személyek — demokratikus részvétele és képviselete előtt álló akadályokat!!!. Az inkluzív 
demokrácia útjában jogi és adminisztratív kihívások, hozzáférhetőségi akadályok és 
intézményi nehézségek álltak. A 2019. évi európai parlamenti választásokról ? szóló 
jelentés azt a következtetést vonta le, hogy további előrelépésre van szükség. A Bizottság 
jelezte, hogy a részvétel javítása! érdekében együtt kíván működni az európai politikai 
pártokkal, az európai választási együttműködési hálózattal és a civil társadalommal. Ez az 
európai demokráciáról szóló cselekvési terv és a következő, az uniós polgárságról szóló 
jelentés keretében végzett munka részét fogja képezni. Továbbá olyan területről van szó, ahol 
kulcsfontosságú lenne a kisebbségek demokratikus részvételére vonatkozó adatgyűjtés a 
probléma nagyságrendjének azonosítása érdekében, az alapvető jogok és az adatvédelmi 
követelmények maradéktalan tiszteletben tartása mellett! 4. 


A meghallgatás és a tanulás új struktúrái: az információcsere állandó kerete 


Politikai iránymutatásában von der Leyen elnök hangsúlyozta, hogy „lehetünk bár különböző 
meggyőződésüűek, tartozhatunk különböző kisebbségi csoportokhoz, de minden körülmények 
között meg kell hallgatnunk egymást, tanulnunk kell egymástól, és teret kell adnunk ennek a 
sokszínűségnek." Az uniós intézmények és a tagállamok politikai döntéshozóinak együtt kell 
működniük és tanulniuk kell azoktól az emberektől, akiknek nap mint nap meg kell 
tapasztalniuk a rasszizmust. A Bizottság kiemelten fogja kezelni az érintettek meghallgatását, 
és ezt a cselekvési tervet a rasszizmussal és hátrányos megkülönböztetéssel szembesülő 


109 A törvény által előírt feladatok közé tartoznak a szervezetek számára a hátrányos megkülönböztetés 
megelőzését szolgáló rendszerek és eljárások létrehozását előíró megelőző kötelezettségek, a szervezetek 
számára a munkavállalók és a szolgáltatások igénybevevői egyenlőségének előmozdítását szolgáló 
rendszerek és eljárások létrehozását előíró intézményi kötelezettségek, valamint az általános érvényesítési 
kötelezettségek, amelyek értelmében a hatóságoknak kellő figyelmet kell fordítaniuk az egyenlőség 
előmozdítására a jogalkotás, a költségvetés-tervezés, a szabályozás és a szakpolitikai döntéshozatal terén. 
Lásd: Crowley N.: Making Europe More Egual: A legal duty? (Valósítsuk meg Európában a még nagyobb 
egyenlőséget: Jogi kötelezettség?). 

Lásd:https://ec.europa.eu/info/sites/info/files/eu-citzen - type a report - infographics - a4 full.pdf 
Jelentés a 2019. évi európai parlamenti választásokról (COM(2020) 252 final). 

A Bizottság az inkluzív demokráciával kapcsolatos bevált gyakorlatok cseréje és előmozdítása céljából 
munkaértekezletet fog szervezni a választásokról annak érdekében, hogy olyan jelöltlistákat állítson össze, 
amelyek tükrözik társadalmaink sokszínűségét. E munkaértekezletre a tervek szerint 2022-ben kerül majd 
sor, amelynek célja, hogy a következő, 2024. évi európai parlamenti választásokhoz felhasználják az ott 
elhangzottakat. 

A választásokkal foglalkozó európai együttműködési hálózat 2020 szeptemberében ül össze, hogy vitát 
indítson az eredményesebb adatgyűjtésről. Ennek eredménye a 2020 negyedik negyedévére tervezett, az 
uniós polgárságról szóló 2020. évi jelentés részét fogja képezni. 

emberek bevonásával fogja végrehajtani és nyomon követni. E célból rendszeres 
konzultációt és párbeszédet irányoz elő a tagállamokkal, az egyenlőséggel foglalkozó 
szervekkel és a helyi szintű képviselőkkel, valamint az érintett egyének aggodalmait 
képviselő civil társadalmi szervezetekkel. Ezek a párbeszédek nem csupán az e cselekvési 
tervben bejelentett célzott intézkedésekre terjednek ki, hanem központi szerepet játszanak a 
faji vagy etnikai kisebbséghez tartozó személyek szempontjainak valamennyi uniós 
szakpolitikába való beépítésében is. 


Ez azt jelenti, hogy meg kell szólítani a civil társadalmi szereplőket, és szorosabbra kell 
fűzni velük a kapcsolatot. A Bizottság rendszeresen, de legalább évente kétszer találkozni fog 
a rasszizmus elleni küzdelemben európai, nemzeti és helyi szinten aktív civil társadalmi 
szervezetekkel a rasszizmus elleni küzdelem terén elért eredmények áttekintése céljából. E 
párbeszédnek ki kell terjednie a diaszpóra-hálózatok, a szociális partnerek!, a politikai 
pártok, a vállalkozások, az oktatási és képzési szolgáltatók, a szociális munkások, az 
egészségügyi szakemberek, a tudományos körök, a kulturális és sportszervezetek, valamint az 
ifjúsági szervezetek képviselőire is. Különösen azoknak az alulról szerveződő szereplőknek 
kell biztosítani a véleménynyilvánítás lehetőségét, akik közvetlen szakértelemmel és 
tapasztalattal rendelkeznek a megfelelő további lépések meghatározásához. 


Ami a szakértőket illeti, a cselekvési terv végrehajtásának a meglévő magas szintű csoportok 
figyelmének előterébe kell kerülnie!!S. Ezek fórumot biztosítanak a nemzeti hatóságok, a 
civil társadalom és az egyenlőséggel foglalkozó szervek közötti megbeszélésekhez, 
cserékhez, valamint megerősített koordinációhoz és együttműködéshez. 


Emellett a Bizottság ki fog nevezni egy, a rasszizmus elleni küzdelemmel foglalkozó 
koordinátort. A koordinátor szoros kapcsolatot ápol majd a faji vagy etnikai kisebbséghez 
tartozó személyekkel, és a Bizottság előtt hangot ad aggályaiknak. A koordinátor együtt fog 
működni a tagállamokkal, az Európai Parlamenttel, a civil társadalommal és a tudományos 
körökkel a rasszizmus elleni küzdelemmel kapcsolatos szakpolitikai válaszok megerősítése 
érdekében. Emellett a koordinátor a rasszizmus megelőzésére és az ellene folytatott 
küzdelemre irányuló bizottsági politika végrehajtása érdekében egyesíteni fogja erőit a 
Bizottság szolgálataival. 


Az Európa jövőjéről szóló konferencia az élet minden területéről és az Unió minden 
szegletéből érkező polgárok számára lehetőséget kínál arra, hogy megvitassák az őket érintő 
kérdéseket, beleértve az alapvető jogokat és az Unió és jövője szempontjából központi 
jelentőségű uniós értékeket. 


A rasszizmus elleni küzdelemnek kiemelt politikai figyelmet kell kapnia az EU-ban. A 
Bizottság rasszizmus elleni csúcstalálkozót szervez az uniós intézmények, a tagállamok, a 
civil társadalom, az egyenlőséggel foglalkozó szervek és a helyi szervezetek bevonásával. A 
csúcstalálkozóra a faji megkülönböztetés megszüntetésének nemzetközi napja, 2021. 
március 21. körül kerül sor, és erről a napról a Bizottság minden évben meg fog emlékezni. 


15 A Bizottság és a gazdasági és szociális partnerek megújították a menekültek és a migránsok integrációja 
iránti elkötelezettségüket (2020. szeptember 7-i együttes nyilatkozat az európai integrációs partnerség 
megújításáról), és kiemelték azokat a sajátos kihívásokat, amelyekkel a Covid19-válság során a 
migránsoknak és a menekülteknek szembe kell nézniük, nevezetesen azt, hogy a rasszizmus és az 
idegengyűlölet fokozódásának kockázata további akadályt jelenthet a munkaerőpiacon és a társadalom 
egészében való részvételüket tekintve. Lásd: https://ec.europa.eu/home-affairs/what-we-do/policies/legal- 
migration/european-dialogue-skills-and-migration/european-partnership-integration en 

Nevezetesen a rasszizmus, az idegengyűlölet és az intolerancia egyéb formái elleni küzdelemmel foglalkozó 
magas szintű uniós munkacsoport, valamint a megkülönböztetésmentességgel, az egyenlőséggel és a 
sokféleséggel foglalkozó magas szintű munkacsoport. 


116 


27 


A Bizottság: 


- e cselekvési terv végrehajtása érdekében meg fogja erősíteni a tagállamokkal, az 
egyenlőséggel foglalkozó szervekkel, a civil társadalmi szervezetekkel és a helyi 
szintű képviselőkkel folytatott párbeszédet, 

- ki fog nevezni egy, a rasszizmus elleni küzdelemmel foglalkozó koordinátort, 

- 2021 tavaszán rasszizmus elleni csúcstalálkozót fog szervezni. 


A Bizottság az alábbiakra ösztönzi a tagállamokat: 


- fogadjanak el egyedi intézkedéseket a faji vagy etnikai származáson alapuló 
hátrányos megkülönböztetéshez kapcsolódó hátrányok elkerülése vagy kompenzálása 
érdekében, amennyiben létezik védelmi rendelkezés, 

- határozzák meg, miként lehet előmozdítani az egyenlőséggel kapcsolatos 
szempontoknak a közigazgatási szervek mindennapi ügyeibe való beépítésére 
vonatkozó kötelezettségeket. 


4. Az EU saját humán erőforrásai 


Az Európai Bizottságnak munkáltatóként jó példával kell elöl járnia. Ahhoz, hogy a Bizottság 
modern szervezet legyen, a társadalmunk egészét leképező munkaerőre van szüksége. 


A Bizottság e megbízása keretében új intézkedéseket!" fog végrehajtani a sokszínűség 
előmozdítása, valamint a faji vagy etnikai származástól, illetve bőrszíntől függetlenül 
mindenki számára megkülönböztetésmentes és befogadó munkahely biztosítása érdekében. 
Mindezen intézkedések a következő humánerőforrás-stratégia szélesebb körű 
intézkedéseinek részét fogják képezni, amelyek meghatározzák a Bizottság mint 
közigazgatási szerv korszerüsítését. A Humánerőforrásügyi és Biztonsági Főigazgatóságon 
belül létrejön majd a Sokféleség és Társadalmi Befogadás Hivatala, amely felügyeli az 
összes vonatkozó intézkedés kidolgozását és végrehajtását. A Hivatal egyablakos ügyintézést 
is biztosít minden olyan szakértő és szolgálat számára, amely hozzájárul a sokszínűség, az 
egyenlőség és a befogadás előmozdításához a Bizottság valamennyi szervezeti egységében. 


A Bizottság első alkalommal végez adatgyűjtést a személyi állományának sokféleségéről 
egy kifejezetten a sokszínüséggel és a befogadással foglalkozó felmérés keretében, amely 
önkéntes és névtelen lesz. E felmérés eredményei előkészítik majd a terepet a 
humánerőforrás-stratégia keretébe tartozó, tényeken alapuló politikák és intézkedések 
számára. A felmérés a személyzet valamennyi kategóriájára és a hátrányos megkülönböztetés 
minden lehetséges indokára kiterjedően dolgozza fel a kérdéskört, beleértve a személyzet faji 
és etnikai származására vonatkozó adatokat is, az adatvédelmi szabályok teljes körü 
tiszteletben tartása mellett. A felmérés alapul szolgál majd a jövőbeli előrehaladás méréséhez. 
Más uniós intézmények és szervek is tehetnek hasonló lépéseket! ". 


A sokféleség előmozdítására irányuló kötelezettségvállalás a szervezet minden szintjére 
kiterjed, és ezért a személyzet valamennyi besorolási csoportjába és fokozatába tartozó 
tagjára vonatkozik. Az uniós intézmények felvételi és kiválasztási eljárásai kulcsfontosságú 
eszközök e tekintetben. 


117 A Bizottság C(2017) 5300 final számú, „Jobb munkahelyet mindenkinek: az esélyegyenlőségtől a 
sokszínűségig és a befogadásig" című közleménye keretében számos intézkedést már végrehajtottak: 
118 Az Európai Külügyi Szolgálat már kifejezte azon szándékát, hogy csatlakozzon ehhez a célzott felméréshez. 

Míg a kiválasztási eljárás érdemeken alapul és esélyegyenlőségi politikát követ, a pályázók 
körében támogatni kell a nagyobb sokszínűséget. Az elkövetkező hat hónapban bevezetésre 
kerül a célzott kommunikációra irányuló stratégia!9. Az Európai Személyzeti Felvételi 
Hivatal (EPSO) 2020 végéig felhívást tesz közzé, hogy ösztönözze az együttműködést a 
kisebbségeket képviselő különböző szakértői szervezetekkel és szövetségekkel, valamint a 
sokszínűséggel foglalkozó  partnerszervezetek hálózatával, amelyet ellát majd 
információkkal a munkalehetőségekről és a versenyvizsgákról. Ez a hálózat elengedhetetlen 
ahhoz is, hogy jobban megértsük azokat a meglévő tényezőket, amelyek visszatartanak attól, 
hogy az uniós intézményeket potenciális munkáltatónak tekintsék. Az egyenlőség és a 
sokféleség nyomon követésére szolgáló eszköz azonosítani fogja a kérelmezők esetleges 
hiányosságait, a lehetséges akadályozó tényezőket és ezek kezelési módjait. 


A felvételi eljárás során a potenciális hátrányos megkülönböztetés megelőzésének további 
erősítése érdekében a humán erőforrással foglalkozó szakemberek részt vesznek a tudattalan 
előítéletekről szóló kötelező képzésen, és további speciális tudásra tesznek szert a 
fejvadászat és a felvételi elbeszélgetés technikái terén. Ezt a felvételi eljárások, egyéb 
eljárások és eszközök egyenlőségi és sokszínűségi átvilágítása fogja támogatni annak 
érdekében, hogy azonosítsák az elfogultság vagy a hátrányos megkülönböztetés esetleges 
kockázatát, valamint a szükséges korrekciós intézkedéseket. A Bizottság szilárdan 
elkötelezett aziránt, hogy meghozzon minden megfelelő intézkedést az egyenlőségi és 
sokszínűségi átvilágítások során azonosított problémák hatékony orvoslásának biztosítása 
érdekében. 


A Bizottság sokszínűség iránti elkötelezettsége kiterjed a Bizottság , kék könyv" gyakornoki 
programjára is"9. A Bizottság el fogja végezni a teljes program egyenlőségi és sokszínűségi 
átvilágítását azzal a céllal, hogy 2021-ben konkrét célkitűzéseket tartalmazó stratégiát 
terjesszen elő a faji vagy etnikai kisebbségi hátterű pályázók képviseletére vonatkozóan. 
Ezek a célkitűzések a 2022-ben kiírandó pályázati felhívásokra vonatkoznak. 


Ha azonban a munkahely nem mindenki számára befogadó, az aláásná a bizottsági 
személyzet sokféleségét szélesítő további lépések megtételét. A Bizottság további 
intézkedéseket fog végrehajtani az inkluzivitás kultúrájának kialakítása érdekében. Ezen 
túlmenően hangsúlyozni fogja a felső és középvezetők kulcsfontosságú szerepét, többek 
között azáltal, hogy a Bizottság sokszínűségről és befogadásról szóló chartáját! 
valamennyi szolgálat vezetői kötelezettségvállalásának szerves részévé teszik. A személyzet 
minden tagja rendszeres képzésben részesül a tudattalan, a faji és etnikai származással 
kapcsolatos előítéletekről, beleértve a hátrányos megkülönböztetés egyéb okaival való 
vonatkozásokat is. Külön belső kommunikációs kampány foglalkozik majd a sokszínűség 
és a befogadás valamennyi szempontjával, ideértve a faji és etnikai származást is. A 
rasszizmushoz kapcsolódó legfontosabb emléknapok megünneplésére irányuló uniós 
tevékenységek részeként célzott figyelemfelhívó intézkedéseket szerveznek a személyzet 
számára (például személyzeti rendezvényeket tartanak vagy cikkeket írnak e témában). A 
rendezvény 2021-ben , A faji és etnikai sokszínűséggel kapcsolatos csend megtörése"? című 
műhelytalálkozó formájában valósul meg, amelyen különböző faji vagy etnikai hátterű 
vezetők és alkalmazottak mesélik majd el személyes történeteiket. 


11 Ez magában foglalja majd az „EU Careers” diáknagyköveteknek és a „Vissza az iskolába/egyetemre” 
programnak az uniós karrierlehetőségek kisebbségi etnikai vagy faji hátterű diákok körében történő 
népszerűsítésére való felhasználását. 2020 végéig sor kerül a sokszínűségről szóló mesterkurzusra, amelyen 
140 európai egyetem 185 „EU Careers” diáknagykövete vesz részt. 

120 A Bizottság C(2005) 458 határozata. 

121 Lásd a Bizottság C(2017) 5300 final közleményét. 

A Bizottság a megelőző intézkedések kiegészítéseként továbbra is szigorúan nyomon követi a 
munkaerő-felvételi folyamat során vagy a munkahelyen előforduló hátrányos 
megkülönböztetés, egyenlőtlenség vagy intolerancia eseteit. Ez azt jelenti, hogy a pályázók és 
a személyzet tagjai biztonságban érezhetik magukat, amikor esetleges tisztességtelen, 
diszkriminatív vagy ellenséges gyakorlatokról tesznek bejelentést. A Bizottság zaklatással 
kapcsolatos szakpolitikai kerete felülvizsgálat alatt áll, és keretet fog biztosítani a 
nemkívánatos munkahelyi magatartás valamennyi formájának kezeléséhez, beleértve a faji 
megkülönböztetés által ösztönzött magatartásformákat is. 


A Bizottság a sokszínűség és a befogadás más közigazgatási szervekkel, nemzetközi 
szervezetekkel és magáncégekkel szembeni előmozdítása érdekében tett valamennyi 
fellépését össze fogja vetni, és rendszeres párbeszédet alakít ki a többi uniós intézménnyel. 
Kiemelt figyelmet kapnak a kifejezetten a faji vagy etnikai kisebbségi háttérrel rendelkező 
pályázókra és személyzetre vonatkozó intézkedések. 


A Bizottság 2023-ig értékelni fogja azoknak az intézkedéseknek a hatékonyságát, amelyeket 
személyzete a faji és etnikai sokszínűség javítása érdekében tett. 


A Bizottság: 


- intézményként jó példával fog elöl járni azáltal, hogy lépéseket tesz a bizottsági 
személyzet reprezentativitásának határozott javítása érdekében a munkaerő-felvételt 
és -kiválasztást célzó intézkedések révén, 

- felkéri a többi uniós intézményt, hogy tegyenek lépéseket e cselekvési tervvel 
összhangban a munkahelyi sokszínűség és befogadás előmozdítása érdekében. 


5. Következtetés 


A rasszizmus a legfontosabb uniós értékeket támadja. A rasszizmus elleni küzdelem Unión 
belüli előmozdításáért közösen kell felelősséget vállalnunk, ami együttes, határozott és 
folyamatos erőfeszítéseket igényel. Az uniós intézményeknek, a tagállamoknak és az uniós 
ügynökségeknek — a civil társadalmi szervezetekkel, a szociális partnerekkel és a 
magánszektorral partnerségben — együtt kell működniük annak érdekében, hogy konkrét 
eredményeket érjenek el e probléma társadalmainkból való száműzése terén. 


A Bizottság felkéri az összes érintett szereplőt és érdekelt felet, hogy folytassanak nyílt, 
öszinte és folyamatos párbeszédet a rasszizmus elleni küzdelemre irányuló politikák 
továbbfejlesztésének és végrehajtásának elősegítése érdekében. E párbeszéd részeként az 
uniós intézményeknek és a tagállamoknak új megközelítést kell alkalmazniuk arra 
vonatkozóan, hogy miként működnek együtt a civil társadalommal, és biztosítaniuk kell, 
hogy a faji vagy etnikai kisebbséghez tartozó személyek véleményét is meghallgassák. 


Az itt bemutatott intézkedések végrehajtását a Bizottság nyomon fogja követni, beszámol 
majd az elért eredményekről, és szükség esetén kiigazítja az intézkedéseket. A Bizottság 
felkéri az Európai Parlamentet, hogy rendszeresen vitassa meg és támogassa a cselekvési terv 
végrehajtását, a Tanácsot pedig arra, hogy fogadjon el következtetéseket a rasszizmus 
megelőzésére és leküzdésére irányuló tagállami intézkedésekről. A Bizottság felszólítja a 
tagállamokat, hogy 2022 végéig fogadják el nemzeti cselekvési terveiket, és a rasszizmus és 
hátrányos megkülönböztetés által érintettek támogatása érdekében a lehető legnagyobb 
mértékben használják ki a rendelkezésükre álló valamennyi eszközt, különösen a többéves 

pénzügyi keret és a NextGenerationEU eszköz finanszírozási programjai által kínált 
lehetőségeket. Összefogással a rasszizmusmentes Unió valósággá válhat! 

